open-index/open-wikipedia-markdown huggingface dataset:
ရတနာပုံခေတ်

ရတနာပုံခေတ် ဆိုသည်မှာ မင်းတုန်းမင်းတရားသည် ၁၇-ရက်၊ ဖေဖော်ဝါရီလ၊ ၁၈၅၃-ခုနှစ်တွင် နောင်တော် ပုဂံမင်းထံမှ ထီးနန်းလွှဲပြောင်း ရယူကာ နန်းတက်ခဲ့၏။ ထိုစဉ်က မင်းတုန်းမင်း ထီးနန်းစိုးစံရာ နေပြည်တော်မှာ အမရပူရဖြစ်သည်။ မင်းတုန်းမင်းသည် အမရပူရ၌ ထီးနန်းစိုးစံစဉ် အတွင်း မန္တလေးမြို့သစ်ကို တည်ခဲ့ခြင်း ဖြစ်၏။ ပထမဦးစွာ မြနန်းစံကျော် ရွှေနန်းတော်ကြီးနှင့် လေးကျွန်းအောင်မြေ နန်းမြို့တော် တို့ကို တည်ဆောက်ခဲ့သည်။ ထို့နောက် ၂၈-ရက်၊ ဧပြီလ၊ ၁၈၅၇-ခုနှစ်တွင် ရတနာပုံမြို့တော်ကို တည်ဆောက်ရန် မိန့်တော် ထုတ်ပြန်ခဲ့သည်။ ဤသို့ဖြင့် မြန်မာ့သမိုင်းစာမျက်နှာတွင် ရတနာပုံခေတ် ပေါ်ပေါက်လာခဲ့သည်။ 

## ကိုးကား
နေခြည်ရွှန်းလက်

**နေခြည်ရွှန်းလက်** (၁၃ နိုဝင်ဘာ ၁၉၉၉ မွေးဖွား)သည် မြန်မာ အမျိုးသမီး သရုပ်ဆောင် တစ်ဦးဖြစ်သည်။ သူမသည် MRTV-4 မှ ထုတ်လုပ်သော မြန်မာဇာတ်လမ်းတွဲများတွင် ပါဝင်သရုပ်ဆောင်နေသူဖြစ်သည်။ သူမ အဓိကအမျိုးသမီး သရုပ်ဆောင်အဖြစ် ပါဝင်သရုပ်ဆောင်ထားသည့် *မျက်လုံးမှာအလွမ်း နှုတ်ခမ်းမှာမာန* ရုပ်သံဇာတ်လမ်းတွဲမှ စတင်၍ လူသိများ ထင်ရှားလာခဲ့သည်။

## ငယ်ဘဝနှင့်ပညာရေး 
နေခြည်ရွှန်းလက် ကို ၁၉၉၉ ခုနှစ်၊ နိုဝင်ဘာလ၊ ၁၃ ရက်နေ့တွင် မွေးဖွှားခဲ့သည်။ သူမသည် အမျိုးသားယဉ်ကျေးမှုနှင့်အနုပညာတက္ကသိုလ်(ရန်ကုန်)မှ ဘွဲ့ရခဲ့သည်။

## အလုပ်အကိုင် 
၂၀၁၇ ခုနှစ်တွင် သူမသည် ၂၀၁၆ ခုနှစ်အတွက် မြန်မာ့ရုပ်ရှင်နှင့် အကယ်ဒမီဆုပေးပွဲ အခမ်းအနားတွင် ရွှေကြိုမယ်အဖြစ် နှင့် Miss Now How 2017 ပြိုင်ပွဲတွင် ဝင်ရောက်ယှဉ်ပြိုင် ခြင်းတို့ဖြင့် အနုပညာအလုပ်ကို စတင်ခဲ့သည်။

၂၀၁၈ ခုနှစ် *ပုဂံမြို့သူ* တွင် ဂွမ်းနု အဖြစ် ‌‌‌‌ဒေါင်း၊ ထူးအောင်၊ ဖုန်းရှိန်ခန့် နှင့် မေမြင့်မိုရ်တို့နှင့်အတူ တွဲဖက် သရုပ်ဆောင်ခဲ့သည်။ ၂၀၁၉ ခုနှစ်တွင် *မျက်လုံးမှာအလွမ်း နှုတ်ခမ်းမှာမာန* ဇာတ်လမ်းတွဲတွင် နှင်းနွေ အဖြစ် အောင်မင်းခန့် နှင့်အတူ တွဲဖက်သရုပ်ဆောင်ခဲ့သည်။ ၂၀၁၉ ခုနှစ်တွင် *အခန်းနံပါတ်?* ဇာတ်လမ်းတွဲတွင် နန်းစော အဖြစ် ကျော်ဆု၊ ဝင့်ယမုံနိုင် တို့နှင့်အတူ သရုပ်ဆောင်ခဲ့သည်။

## ဇာတ်လမ်းတွဲများ 
* *ပုဂံမြို့သူ* (၂၀၁၈)
* *မျက်လုံးမှာအလွမ်း နှုတ်ခမ်းမှာမာန* (၂၀၁၉)
* *အခန်းနံပါတ်?* (၂၀၁၉)

## ကိုးကား 
ကဏ္ဍ:၁၉၉၉ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသမီး သရုပ်ဆောင်များ
တာရာဘရတ်

**တာရာဘရတ်** (၁၉၅၃ ခုနှစ်ဖွား၊ မေလ ၁၇ ရက်ဖွား) အမေရိကန်လူမျိုး စိတ်ပညာရှင်၊ စာရေးဆရာနှင့် ဗုဒ္ဓဘာသာတရားအားထုတ်မှုတွင် ထင်ရှားသည့်သူ ဖြစ်သည်။ ဝါရှင်တန်ဒီစီရှိ ဝိပဿနာတရားအဖွဲ့အစည်း (Insight Meditation Community) ၏ တည်ထောင်သူနှင့် နည်းပြဆရာမ ဖြစ်သည်။ သူမသည် မေရီလန့်၊ Bethesda တွင် ဗုဒ္ဓဟူးနေ့ညများတွင် တွေ့ဆုံကာ သင်ကြားပြသမှုများ ပြုလုပ်ခဲ့သည်။ သူမ၏ အပေါင်းအပါများတွင် ဂျက်ကွန်ဖီး၊ ရှာရွန်ဆာ့ဘတ်၊ ဂျိုးဆက်ဂိုးစတိန်းနှင့် ဝိပဿနာနှင့် တရားအားထုတ်မှုဆိုင်ရာ အခြားသော သူများလည်း ပါဝင်သည်။ သူမသည် အမေရိကန်နိုင်ငံနှင့် ဥရောပတို့၌  ဗုဒ္ဓဘာသာတရားစင်တာများတွင် တရားသင်ပြခြင်းနှင့် ယောဂ တို့ကို သင်ကြားပြသခဲ့သည်။ သူမသင်ကြားပြသခဲ့သည့် နေရာများတွင် စပရစ်ရော့တရားစင်တာ၊ Kripalu Centerနှင့်Omega Institute for Holistic Studiesတို့ပါဝင်သည်။

သူမသည် စိတ်ပိုင်းဆိုင်ရာကုသမှုအတွက် သတိပဋ္ဌာန်တရားအားထုတ်မှုနှင့် ဗုဒ္ဓ၏ သင်ကြားပြသမှုများကို အသုံးပြုခဲ့သည်။ ထိုအရာများနှင့် ပတ်သက်၍ သူမသည် စာအုပ်များကို ရေးသားခဲ့ရာ Omega Institute for Holistic Studiesစသည့်စာအုပ်များပါဝင်သည်။

## ပညာရေး
သူမသည် ကလက်တက္ကသိုလ် (Clark University) မှ နိုင်ငံရေးသိပ္ပံနှင့် စိတ်ပညာဘာသာရပ်တို့ဖြင့် ဘွဲ့ရရှိခဲ့သည်။ သူမသည် ဖီးဒင်းဂရဒ်ကျူရိတ်တက္ကသိုလ် (Fielding Graduate University) မှ တရားထိုင်ခြင်းအားဖြင့် အစားအသောက်မူမမှန်မှုအား ကုစားခြင်း စာတမ်းဖြင့် ပါရဂူဘွဲ့ ရခဲ့သည်။

## ပြုစုခဲ့သည်များ
### စာအုပ်များ
* 
* Brach, Tara (2014). Healing Traumatic Fear: The Wings of Mindfulness and Love, in *Mindfulness-Oriented Interventions for Trauma: Integrating Contemplative Practices* edited by Follette, Briere, Rozelle, Hopper and Rome. Guilford Press 
* 
* Brach, Tara (2012). *Mindful Presence: A Foundation for Compassion and Wisdom, in Wisdom and Compassion in Psychotherapy: Deepening Mindfulness in Clinical Practice* edited by Christopher K. Germer and Ronald D. Siegel. Guilford Press 
* 

### အသံဖိုင်ဖြန့်ဝေမှုများ
**Radical Self-Acceptance: A Buddhist Guide to Freeing Yourself from Shame* (2005) 
**Radical Acceptance: Guided Meditations* (2007) 
**Meditations for Emotional Healing* (2009) 
**Meditation and Psychotherapy: A Professional Training Course for Integrating Mindfulness into Clinical Practice* (2011) 
**Mindfulness Meditations: Nine Guided Practices to Awaken Presence and Open Your Heart* (2012) 
**Finding True Refuge: Meditations for Difficult Times* (2013) 

## ကိုးကား
ကဏ္ဍ:အမေရိကန် ဗုဒ္ဓဘာသာဝင်များ
ကဏ္ဍ:ဗုဒ္ဓဘာသာဝင် စာရေးဆရာများ
ရွှီရှင်း

**ဈူဈင်း** (); born 8 January 1990)  သည် ၁၉၉၀-ခုနှစ် ဇန်နဝါရီလ ၈-ရက်နေ့တွင် မွေးဖွားခဲ့သည့် တရုတ်လူမျိုး စားပွဲတင်တင်းနစ် ကစားသမားတစ်ယောက် ဖြစ်သည်။ ၂၀၂၀ ဧပြီလ နိုင်ငံတကာစားပွဲတင်တင်းနစ်အဖွဲ့ချုပ်စာရင်းအရ သူသည် လက်ရှိ ကမ္ဘာ့အဆင့်-၂ ဖြစ်သည်။ သူသည် အဆိုပါ အဖွဲ့ချုပ်စာရင်းတွင် ကမ္ဘာ့အဆင့်-၁ နေရာကို ၂၀၁၃-ခုနှစ် ဇန်နဝါရီလတွင် ရောက်ရှိခဲ့ဖူးသည်။

သူသည် ITTF World Tour တစ်ဦးချင်းရွှေတံဆိပ် ၁၇ ဆုကို ရရှိခဲ့ပြီး၊ ကမ္ဘာ့ ချန်ပီယံ ပြိုင်ပွဲများတွင် အမျိုးသားနှစ်ယောက်တွဲ ရွှေတံဆိပ် ၃-ကြိမ်၊ ကျားမနှစ်ယောက်တွဲ ရွှေတံဆိပ် ၂-ကြိမ်၊ အသင်းလိုက် ရွှေတံဆိပ် ၅-ကြိမ် ရရှိခဲ့ဖူးသည်။ ရီယိုဒီဂျနေးရိုးမြို့တွင် ကျင်းပသော ၂၀၁၆-ခုနှစ် နွေရာသီအိုလံပစ် စားပွဲတင်တင်းနစ်ပြိုင်ပွဲတွင် အမျိုးသားအသင်းလိုက် ရွှေတံဆိပ်ဆုကို မာလုံ၊ ကျန်းကျိခဲတို့နှင့် ပူးတွဲ၍ ရရှိခဲ့သည်။

## ကိုးကား
ကဏ္ဍ:နိုင်ငံတကာ စားပွဲတင်တင်းနစ်ကစားသမားများ
ရှင်မွေလ

**ရှင်မွေလ** (; ၂၂ စက်တင်ဘာ ၁၉၉၅)မွေးဖွား သည် မြန်မာ့ မော်ဒယ်နှင့် သရုပ်ဆောင် ဖြစ်ပြီး၊ MRTV-4 ဇာတ်လမ်းတွဲ *ကိုလူပျို*နှင့် ပွဲဦးထွက်လာသည်။ *မမထိပ်နှင့် အမွေစံအိမ်*၊ *ပျားရည်အိုင်*၊ *ကျိန်စာပြယ် ဒဏ္ဍာရီ*၊ *တတိယမြောက် ဆုံမှတ်*၊ *ဂျီဟောသူ* ၊ *နှင်းဆီ*၊ *ကွက်လပ်မရှိ*၊ *ပန်းထောင်ချောက်*  စသည့် ဇာတ်လမ်းတွဲများတွင်  ပါဝင်သရုပ်ဆောင်သည်။

## မိသားစု
အဖ ဗမာ ဦးဝင်းဇော်ထွန်း၊ အမိ ကရင်လူမျိုး ဒေါ်ဆည်းဆာမှ ၁၉၉၅ တွင် မွေးဖွားပြီး၊ မွေးချင်းသုံးဦးအနက် အကြီးဆုံးသား ဖြစ်သည်။  ခရစ်ယာန် ဘာသာဝင် ဖြစ်ကာ၊ ရှင်မွေလဟူသော အမည်သည် သမ္မာကျမ်းစာအုပ်ထဲမှ ယူထားခြင်း ဖြစ်သည်။

## အနုပညာလောကသို့ ဝင်ရောက်ခြင်း
အိမ်တွင် ဗွီဒီယိုခွေငှားဆိုင် ဖွင့်ထားသောကြောင့် ခွေငှားသူများအား ဇာတ်လမ်းအကြောင်း ပြန်လည်ဖော်ပြနိုင်ရန် ဗွီဒီယိုကားများကို မကြာခဏ ကြည့်ရှုလေ့ရှိခဲ့သည်။ ထိုအချိန်မှစ၍ သရုပ်ဆောင်ဖြစ်ရန် စိတ်ဝင်စားလာခဲ့သည်။ ၂၀၁၂ ခုနှစ် စက်တင်ဘာလတွင် ဂျွန်လွင်၏ မော်ဒယ်သင်တန်းတက်ရောက်ခဲ့ပြီး မော်ဒယ်အလုပ်များတွင် ပါဝင်ခဲ့သည်။ MRTV-4 မှ လူရွေးချယ်ပွဲတွင် အောင်မြင်စွာ အရွေးခံရကာ သင်တန်းတက်ရောက်ပြီးနောက် MRTV-4 မှ ထုတ်လွှင့်သည့် ဇာတ်လမ်းတွဲများတွင် ပါဝင်သရုပ်ဆောင်ခဲ့သည်။

## ပါဝင်သရုပ်ဆောင်ခဲ့သော ဇာတ်လမ်းတွဲများ 
### ရုပ်သံဇာတ်လမ်းတွဲများ 
## ကိုးကား
## ပြင်ပလင့်ခ်များ
* 

ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ
ကဏ္ဍ:၂၁ ရာစု သရုပ်ဆောင်များ
နွားပိန်ထူ လူဝှေ့

**နွားပိန်ထူ လူဝှေ့** သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
နွားပိန်ကို သနား၍ ထူထောင်ပေးလိုက်ရာ ထူထောင်ပေးသူကို ပြန်ဝှေ့သကဲ့သို့ ဒုက္ခရောက်နေသူကို သနား၍ စောင့်ရှောက်မိရာ စောင့်ရှောက်သူကိုပင် ပြန်၍ ဒုက္ခပေးသည်။

"*ကျေးဇူးရှိမှ ကျေးစွပ်သည်။ နွားပိန်ထူ လူဝှေ့။"* [၁၃၁၅] ဆက်ဆံ။

*"မောင်လူရကိုလည်း မိမိအပေါ် သစ္စဖောက်သူ၊ ကျေးဇူးကို မထောက်ထားသူဟု မြင်ခဲ့သည်။ နွားပိန်ထူမှ လူဝှေ့သည်ဟုသာ မှတ်ချက်ချမိသည်။"* [၁၃၄၀] တောင်လယ်၊ ၉၊ ၉။ ၁၆။

## ကိုးကား
ဘိုးဘိုးကြီး

**ဘိုးဘိုးကြီး** သည် သည် မြန်မာဗုဒ္ဓဘာသာဘုရားစေတီပုထိုးများတွင် တွေ့ရလေ့ရှိသည့် နတ်ကို ဆိုလိုသည်။ ဘိုးဘိုးကြီးရုပ်တုကို ထုလုပ်ရာတွင် အသက်အရွယ်ကြီးရင့်သူပုံစံ ထုလုပ်ကြသည်။ ရုပ်တုတွင် ခေါင်းပေါင်းကို ဝတ်ဆင်ပေးထားပြီး တစ်ခါတစ်ရံ ကြိမ်လုံးကို ကိုင်ဆောင်ထားကြသည်။ လည်စည်းပဝါနှင့် လုံချည်များကို ကိုးကွယ်ယုံကြည်သူများက လှူဒါန်းကြသည်။ မြန်မာနိုင်ငံအဝှမ်းတွင် ကိုးကွယ်ယုံကြည်မှုအလျောက် ဘိုးဘိုးကြီးများစွာရှိရာ အချို့ဘိုးဘိုးကြီးများသည် ထင်ရှားကြသည်။ ပဲခူးနှင့် ရန်ကုန်အကြားရှိ ရွှေညောင်ပင်ဘိုးဘိုးကြီးထံသို့ ကားပိုင်ရှင်များသည် ၎င်းတို့ကားအား ဘေးအန္တရာယ်မှ ကင်းရှင်းစေရန် သွားရောက်ကာ ဆုတောင်းခြင်းများ ပြုလုပ်ကြသည်။

## ထင်ရှားသော ဘိုးဘိုးကြီးများ 
ရန်ကုန်ဘိုးဘိုးကြီး
ရွှေတိဂုံဘိုးဘိုးကြီး
သန်လျင်ဘိုးဘိုးကြီး
သမိုင်းဘိုးဘိုးကြီး
မဟာဝိဇယဘိုးဘိုးကြီး
မြင်သာဘိုးဘိုးကြီး
ရွှေညောင်ပင်ဘိုးဘိုးကြီး
စိန်ညောင်ပင်ဘိုးဘိုးကြီး
ရေလယ်ဘိုးဘိုးကြီး
ရွှေဆံတော်ဘိုးဘိုးကြီး
ကျိုက်ခေါက်ဘိုးဘိုးကြီး
ကျိုက်ဝိုင်းဘိုးဘိုးကြီး
ကျိုက္ကလော့ဘိုးဘိုးကြီး
ကျိုက္ကလော့ ယက္ခဘိုးဘိုးကြီး
ကျိုက္ကလဲ့ဘိုးဘိုးကြီး
သုဝဏ္ဏဘိုးဘိုးကြီး
ပါဒကြီးဘိုးဘိုးကြီး
သင်္ဃန်းကျွန်းဘိုးဘိုးကြီး
မှော်ဘီဘိုးဘိုးကြီး
ဗိုလ်တစ်ထောင်ဘိုးဘိုးကြီး
ဆူးလေဘိုးဘိုးကြီး
အလုံဘိုးဘိုးကြီး (ရန်မျိုးအောင်ဘိုးဘိုးကြီး)
ငါးထပ်ကြီးဘိုးဘိုးကြီး
ခြောက်ထပ်ကြီးဘိုးဘိုးကြီး

## ရုပ်ပုံများ

File:Bo Bo Gyi, Kyauktan Yay-Le Pagoda.JPG|ရေလယ်ကျောက်တန်းဘုရားရှိ ဘိုးဘိုးကြီး]]
File:Bo Bo Gyi, Sule Pagoda, Yangon.JPG|ဆူးလေဘုရားရှိ ဘိုးဘိုးကြီး
File:Bo Bo Gyi, Bago.JPG|ပဲခူးမြို့တွင် တွေ့ရသည့် ဘိုးဘိုးကြီးနတ်နန်း

## ပိုမိုကြည့်ရှုရန်
*ခမဲပြင်ဘိုးဘိုးကြီး

## ကိုးကား
ကဏ္ဍ:နတ်
ကဏ္ဍ:နတ်ကွန်းများ
အလီ ဘွန်ဂို အွန်ဒင်မ်ဘာ

**အလီ ဘွန်ဂို အွန်ဒင်မ်ဘာ** (၁၉၅၉ ခုနှစ်ဖေဖော်ဝါရီလ ၉ ရက်နေ့တွင်မွေးဖွားသည်) ဂါဘွန်နိုင်ငံသားနိုင်ငံရေးသမားဖြစ်ပြီး ၂၀၀၉ ခုနှစ်အောက်တိုဘာ လမှစ၍ ဂါဘွန်သမ္မတဖြစ်လာသည်။

အလီ ဘွန်ဂို သည် အိုမာဘွန်ဂို ၏သားဖြစ်သည်။ သူသည် ၁၉၆၇ ခုနှစ်တွင်ဂါဘွန်သမ္မတအဖြစ် ၂၀၀၉ ခုနှစ်တွင်သေဆုံးခဲ့သည်။ သူ့ဖခင်တာဝန်ထမ်းဆောင်စဉ် ၁၉၈၉ မှ ၁၉၉၁ အထိနိုင်ငံခြားရေး ၀ န်ကြီးအဖြစ် Bongoville ကို ၁၉၉၁ မှအမျိုးသားလွှတ်တော်တွင်ကိုယ်စားပြုခဲ့သည်။ ၁၉၉၉ တွင်ကာကွယ်ရေး ၀ န်ကြီးအဖြစ် ၁၉၉၉ မှ ၂၀၀၉ အထိဖခင်ကွယ်လွန်ပြီးနောက် ၂၀၀၉ တွင်ဂါဘွန်သမ္မတရွေးကောက်ပွဲတွင်အနိုင်ရရှိခဲ့သည်။ သူသည် ၂၀၁၆ ခုနှစ်တွင်ရွေးကောက်ပွဲတွင်မမှန်မကန်မှုများ၊ ဖမ်းဆီးမှုများ၊ လူ့အခွင့်အရေးချိုးဖောက်မှုများနှင့်ရွေးကောက်ပွဲပြီးသောဆန္ဒပြမှုများနှင့်အကြမ်းဖက်မှုများကြောင့်ပြန်လည်ရွေးကောက်တင်မြှောက်ခံခဲ့ရသည်။ Bongo သည်ဂါဘွန်ဒီမိုကရက်တစ်ပါတီ၏ဥက္ကဋ္ဌလည်းဖြစ်သည်။

၂၀၂၁ ခုနှစ်အောက်တိုဘာလတွင် Ali Bongo သည်“ Pandora စာတမ်းများ” တွင်ကိုးကားဖော်ပြသည်၊ ဤဆိပ်ကမ်းများတွင်ကမ်းလွန်ကုမ္ပဏီများအသုံးပြုခြင်းဆိုင်ရာစာရွက်စာတမ်းများ၊ Ali Bongo သည်ယခုဖျက်သိမ်းလိုက်သောကုမ္ပဏီနှစ်ခု၏အကျိုးကျေးဇူးဖြစ်လိမ့်မည်။
ကဏ္ဍ:၁၉၅၉ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ဂယ်လက်ဆီများ စာရင်း

အောက်တွင် ဖော်ပြထားသည်မှာ ထင်ရှားသော ကြယ်စင်စုများ စာရင်းဖြစ်သည်။ 
Local Groupတွင် ဂယ်လက်ဆီ ၅၁ ခုခန့် ပါဝင်ပြီး မိမိတို့ ၏ ဒေသန္တရ စူပါကလက်စတာအတွင်း ကြယ်စင်စု သိန်းချီရှိပြီး လေ့လာနိုင်သမျှ စကြဝဠာတစ်ခုလုံးအတွင်း ခန့်မှန်းချေ ဘီလီယံ ၁၀၀၀မှ ၂၀၀၀ခန့် ရှိနိုင်သည်။ ကြယ်စင်စုများ၏ သဘာဝကို အခြား နက်ဗျူလာ(ကြယ်ကြားတိမ်တိုက်)များနှင့် ကွာခြားချက်ကို ၁၉၂၀ ခုနှစ်များတွင် ရှာဖွေတွေ့ရှိခဲ့ကြသည်။

## သာမန်မျက်စိဖြင့် မြင်နိုင်သည့် ကြယ်စင်စုများ
ဤကြယ်စင်စုစာရင်းမှာ  ကြည်လင်ရှင်းလင်းသောရာသီဥတုတွင် အမြင့်တစ်နေရာမှ နက်မှောင်သော ကောင်းကင်ယံသို့ သာမန်မျက်စိဖြင့် (မှန်ဘီလူးမသုံးဘဲ) အာရုံစူးစိုက်စွာ ကြည့်ရှုလေ့လာလျှင် မြင်နိုင်သည့် ကြယ်စင်စုများ ဖြစ်သည်။

## ပထမဆုံး ရှာဖွေတွေ့ရှိမှုများ
## အမည်ပေးပြီးသည့် ကြယ်စင်စုများ
## မှတ်စု 
## ကိုးကား
သံပုရာသီးချဉ်

thumb|right|alt=lemon|သံပရာသီး
သံပရာသီးချဉ်သည် သံပရာသီးကို အချဉ်ဖောက်ထားခြင်း ဖြစ်ပြီး၊ ထမင်းနှင့် တွဲစားနိုင်သော အပြုလုပ်များသည့် မြန်မာ့ ရိုးရာစားစရာ ဖြစ်သည်။ ရှေးမြန်မာ့ရိုးရာ သံပရာသီးချဉ် တည်နည်းကို ရှေးမြန်မာဘုရင်အဆက်ဆက်တို့ အသုံးတော်ခံ စားတော်ဆက် စဖိုသည်တို့ ပြုစီမံခဲ့သည့် အရသာဖော်နည်း နိဿယည်း ခေါ် စားတော်ချက်ကျမ်းတွင် တွေ့ရသည်။ 

## အချဉ်တည်နည်း
သံပရာသီး အနုအနွမ်းတို့ကို မပါရှိစေဘဲ၊ ရင့်ရင့် ရွမ်းပြင်း အမှည့် ဆွတ်စ လတ်လတ်ဆတ်ဆတ်ကို ပြာထည့်၍ အစပ်ရည် ကုန်သွားအောင် ၄ရက် ရေလဲ၍ စိမ်ရမည်။ ရက်စေ့သည် ရှိသော်၊ သမ္ဘရာသီးကို ရေစင်စင် ဆေးကြောသုတ်သင်၍ နေမှာ တနေ့ ကြာအောင် လှန်းရသည်။ ခန့်ခန့်ထပ်ထပ် ရှိလျှင်၊ ဆားရည်နှင့် နှစ်ရက် သုံးရက် ထပ်မံ၍ စိမ်လေ၊ သုံးရက်စေ့ပြန်လျှင် နေပူ တခါ ထပ်လှန်း၊ ခန့်ခန့်ထပ်ထပ် ရှိလျှင် လေးစိတ်ခွဲ၊ ဆားကိုသာ ငန်ကျိနေအောင် သွတ်၍ နေမှ တနေ့ လှန်းပြီးလျှင် ငါးမြင်းရဉ်းငါးပိ, ငါးပတ်ငါးပိအသားကောင်း, ကြက်သွန်ဖြူ, ငရုတ်ကောင်း ကျိုချက်၍ ဆီကို ကျက်နေအောင် ချက်၊ ဆီကျက်အေးနှင့် ဖျော်၊ ဤအရည်ဖြင့် သံပရာသီးလေးစိတ်ခွဲထဲကို စိမ့်ဝင်သွားအောင် နယ်ဖတ်၍ သန့်ပြန့်သော အိုးတွင် ကြပ်ကြပ်သိပ်ရမည်။ အပေါ်ကို ဖက်လုံစွာပိတ်၊ ကုပ်ကြပ်ကြပ်နှိပ်၊ တစ်နှစ်, နှစ်နှစ် ခံ၏။ ချက်ဖယောင်းကဲ့သို့ နူးနပ်ကာ၊ အရသာလည်း လေးလေးပင်ပင်ရှိ၍ ကောင်းလှသည်။

## ကိုးကား
ကင်းပုံသီးချဉ်

**ကင်းပုံသီးချဉ်**(ကင့်ပုံသီးချဉ်)သည် ကင်းပုံသီးကို အချဉ်ဖောက်ထားခြင်း ဖြစ်ပြီး၊ ထမင်းနှင့် တွဲစားနိုင်သော မြန်မာ့ ရိုးရာနှုတ်မြိန်စားစရာ ဖြစ်သည်။ ရှေးမြန်မာ့ရိုးရာ ကင်းပုံသီးချဉ် တည်နည်းကို ရှေးမြန်မာဘုရင်အဆက်ဆက်တို့ အသုံးတော်ခံ စားတော်ဆက်၊ စဖိုသည်တို့ ပြုစီမံခဲ့သည့် အရသာဖော်နည်း နိဿယည်း ခေါ် စားတော်ချက်ကျမ်းတွင် တွေ့ရသည်။ ယခုအခါ ကင်းပုံသီးချဉ်ကို ပြုလုပ်စားသောက်လေ့ ရှိသူ၊ လုပ်တတ်သူ မရှိသလောက်ပင် ဖြစ်သည်။ စားသောက်ဆိုင်များတွင်လည်း တည်ခင်းခြင်း မရှိချေ။ အိမ်လုပ်အစားအစာ အဖြစ်သာ တည်ရှိသည်။

## အချဉ်တည်နည်း
ကင်းပုံသီးလှလှပပ အနာအဆာလွတ်ကို လေးစိတ်စိတ်၍ ရေနွေး ကျိုက်ကျိုက်ဆူတွင် နနွင်းဝါထိန်နေအောင် ခတ်၊ မကျက်မပျော့ ရေနွေးမှာ ဖျော၍ မကျိုးမပျက်ရအောင် ကင်းပုံသီး လေးစိတ်ခွဲထဲသို့ ဆားငန်ကျိနေအောင် သွတ်သွင်း၍ နယ်ဖတ်လေ။ အေးသွားလျှင် အိုးသန့်သန့်တွင် စီရရီ ကြပ်ကြပ်သိပ်ရမည်။ ဖက်လုံစွာပိတ်၊ ကုပ်ကြပ်ကြပ်နှိပ်။ ခုနှစ်လ ခံသည်။ နောင် အသုံးလိုလာသည့်အခါဝယ် ဆီကျက်, ဆား, ငါးပိ, ငရုတ်, ကြက်သွန်နှင့် မကျိုးမပဲ့ရအောင် ဿုပ်သည်။ အဆင်းလှပြီး အနံ့အရသာ ပြောဖွယ်ရာ မရှိချေ။

## ကိုးကား
မဟာမဒို အီဆိုဖောင်း

thumb
**မဟာမဒို အီဆိုဖောင်း** (၁၉၅၁ ခုနှစ်၊ ဇန်နဝါရီလ ၁ ရက်နေ့တွင်မွေးဖွားသည်) နိုင်ဂျီးရီးယားနိုင်ငံရေးသမားတစ် ဦး ဖြစ်ပြီး ၂၀၁၁ ခုနှစ်7ပြီလ ၇ ရက်မှစ၍ နိုင်ဂျာသမ္မတဖြစ်ခဲ့သည်။ Issoufou သည် ၁၉၉၃ မှ ၁၉၉၄ အထိနိုင်ဂျီးရီးယား ၀ န်ကြီးချုပ်၊ ၁၉၉၅ မှ ၁၉၉၆ တွင်အမျိုးသားလွှတ်တော်ဥက္ကPresident္ဌဖြစ်ခဲ့သည်။ ၁၉၉၃ ခုနှစ်မှစ၍ သမ္မတရွေးကောက်ပွဲတစ်ခုချင်းစီတွင်သမ္မတလောင်းတစ် ဦး စီရွေးချယ်ခဲ့သည်။ သူသည်နိုင်ဂျီးရီးယားဒီမိုကရက်တစ်နှင့်ဆိုရှယ်လစ်ပါတီ (PNDS-Tarayya) ဆိုရှယ်ဒီမိုကရက်တစ်ပါတီကို ၁၉၉၀ ခုနှစ်တွင်တည်ထောင်ခဲ့ပြီး ၂၀၁၁ တွင်သမ္မတအဖြစ်ရွေးကောက်တင်မြှောက်ခြင်းခံခဲ့ရသည်။ Issoufou သည်အဓိကအတိုက်အခံခေါင်းဆောင်ဖြစ်သည်။
ကဏ္ဍ:၁၉၅၂ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
အိုမာဘွန်ဂို

thumb
**အိုမာဘွန်ဂို** (၁၉၃၅ ဒီဇင်ဘာ ၃၀ မှ ၂၀၀၉ ဇွန် ၈ ရက်) သည်ဂါဘွန်နိုင်ငံ၏နိုင်ငံရေးသမားတစ် ဦး ဖြစ်ပြီး ၁၉၆၇ ခုနှစ်မှ ၂၀၀၉ ခုနှစ်တွင်သေဆုံးချိန်အထိဂါဘွန်သမ္မတအဖြစ်တာဝန်ထမ်းဆောင်ခဲ့သည်။ လီယွန်မဘားသည် ၁၉၆၆ တွင်ဒုတိယသမ္မတအဖြစ်ရွေးကောက်တင်မြှောက်ခြင်းခံရသည်။ ၁၉၆၇ တွင်ကွယ်လွန်ပြီးနောက်သူသည်ဒုတိယမြောက်ဂါဘွန်သမ္မတဖြစ်လာသည်။

Bongo သည် Gabonese Democratic Party (PDG) ၏တစ်ပါတီအုပ်ချုပ်မှုစနစ်ကို ၁၉၉၀ ခုနှစ်အထိ ဦး ဆောင်ခဲ့ပြီးလူထုဖိအားများနှင့်ရင်ဆိုင်ခဲ့ရသည်။ ၁၉၉၀ ပြည့်လွန်နှစ်များအစောပိုင်းတွင်သူ၏အုပ်ချုပ်မှုကိုအပြင်းအထန်ဆန့်ကျင်ခဲ့သော်လည်းသူ၏နိုင်ငံရေးရှင်သန်ရပ်တည်မှုသည်ထိုအချိန်ကအဓိကအတိုက်အခံခေါင်းဆောင်အများစုကိုသူ့ဘက်သို့ခေါ်ဆောင်ခြင်းအားဖြင့်အာဏာတည်မြဲရေးမှနောက်တစ်ကြိမ်တားဆီးပုံရသည်။ ၁၉၉၃ ခုနှစ်သမ္မတရွေးကောက်ပွဲသည်အငြင်းပွားဖွယ်ရာဖြစ်သော်လည်း၎င်း၏နောက်တစ်ကြိမ်ပြန်လည်ရွေးကောက်တင်မြှောက်ခြင်းနှင့် ၁၉၉၈ နှင့် ၂၀၀၅ တွင်ပြုလုပ်သောရွေးကောက်ပွဲများဖြင့်အဆုံးသတ်ခဲ့သည်။ ၂၀၀၈ ဖေဖော်ဝါရီလတွင်ကျူးဘားသမ္မတ Fidel Castro ရာထူးမှနုတ်ထွက်ပြီးနောက် Bongo သည်ကမ္ဘာ့အရှည်ဆုံးအုပ်ချုပ်မှုမရှိသောခေါင်းဆောင်ဖြစ်လာသည်။ သူသည် ၁၉၀၀ ပြည့်နှစ်ကစပြီးတော်ဝင်မင်းမဟုတ်သောအုပ်စိုးရှင်တစ် ဦး ဖြစ်သည်။

ဘွန်ဂိုသည်သူကိုယ်တိုင်၊ သူ့မိသားစုနှင့်ဒေသခံအထက်တန်းလွှာများအတွက်အလုပ်လုပ်ခဲ့ခြင်းကြောင့်ဂါဘွန်နှင့်၎င်း၏လူများအတွက်မဟုတ်ဘဲဝေဖန်ခံခဲ့ရသည်။ ဥပမာအားဖြင့်ပြင်သစ်အစိမ်းရောင်နိုင်ငံရေးသမားအီဗာဂျိုလီက Bongo အုပ်ချုပ်မှုကာလအတွင်းရေနံ ဦး ဆောင်သောဂျီဒီပီသည်အာဖရိကတွင်အမြင့်ဆုံးအဆင့်သို့ရောက်ရှိခဲ့သော်လည်းဂါဘွန်သည်တစ်နှစ်လျှင် ၅ ကီလိုမီတာအဝေးပြေးလမ်းမသာတည်ဆောက်နိုင်ခဲ့ပြီးကမ္ဘာပေါ်တွင်အမြင့်ဆုံးနိုင်ငံတစ်နိုင်ငံဖြစ်သည်။ ၂၀၀၉ ခုနှစ်တွင်သူကွယ်လွန်ချိန်တွင်မွေးကင်းစကလေးသေဆုံးမှုနှုန်း။

၂၀၀၉ ခုနှစ်ဇွန်လတွင်ဘွန်ဂိုသေဆုံးပြီးနောက်သူ၏ဖခင်မှတာ ၀ န် ၀ တ္တရားများတာ ၀ န်ယူထားခဲ့သောသူ့သားအလီဘွန်ဂိုသည် ၂၀၀၉ ခုနှစ်ဩဂုတ်လတွင်သူ့အားရာထူးမှဆက်ခံရန်ရွေးကောက်တင်မြှောက်ခြင်းခံရသည်။
ကဏ္ဍ:၁၉၃၆ မွေးဖွားသူများ
ကဏ္ဍ:၂၀၀၉ ကွယ်လွန်သူများ
မဟာဂီတပေါင်းချုပ်ကြီး

***မဟာဂီတပေါင်းချုပ်ကြီး***သည် ဦးပြုံးချို စုဆောင်း ပြုစုသည့် တေးဂီတဆိုင်ရာ ပေါင်းချုပ် ကျမ်းကြီး ဖြစ်သည်။ ၎င်းကျမ်းကြီးကို ပြုစုဖြစ်အောင် တိုက်တွန်းသူမှာ အမျိုးသားပုံနှိပ်တိုက်ပိုင်ရှင် နေရှင်နယ် ဦးမြင့် ဖြစ်ကာ၊ ၎င်း ပုံနှိပ်တိုက်ကပင် အုပ်ရေ ၃၀၀၀ ဖြင့် ပထမကြိမ် ထုတ်ဝေခဲ့သည်။  ရတနာ့ဂုဏ်ရည်တိုက်က ပုံနှိပ်ကာ၊ ပညာအလင်းပြစာပေက ၁၉၇၇ နိုဝင်ဘာလတွင် ထုတ်ဝေသော  သတ္တမကြိမ်ထုတ် စာအုပ်ကို အုပ်ရေ ၃၀၀၀ ထုတ်ဝေပြီး၊ စာမျက်နှာ ၂၉၀ ပါသည်။  ဂီတသဘင်လောကတွင် ယင်းစာအုပ်သည် ထင်ရှားလှသည်။

## သီချင်းမျိုးများ
၎င်းစာအုပ်တွင် ပါဝင်သော သီချင်းမျိုးများမှာ-
#ကြိုးသီချင်းအမျိုးမျိုး
#ဘွဲ့သီချင်းအမျိုးမျိုး
# သီချင်းခံအမျိုးမျိုး
# ပတ်ပျိုးအမျိုးမျိုး

# ယိုးဒယား အမျိုးမျိး
# ၃၇ မင်း သီချင်း
# ဆိုင်းဆရာများ အသုံးပြုကြသော ပတ်ယိုင် တျာယိုင်
# မျောက်မင်းအူသံ
# သိင်္ဂါသံ
# လောကနတ်သံ
# လေးထွေသံကပ်မယွင်း
# ဆင်ခင်း မြင်းခင်း
# လွမ်းချင်း ပုလဲပေါက်
# ခွန်းထောက် အသွယ်သွယ်
# ဘောလယ်အရပ်ရပ်
# တေးထပ်ရှစ်ဆယ်ပေါ်
# လှေတော်သံ
# ရေကင်းသံ
# ဒိန်းသံ
# စည်တော်
# ကရင်ဩလွမ်းသံ
စသည်တို့ကို ကဏ္ဍအလိုက် စုစည်းထားသည်။

## မာတိကာ
### ကြိုးသီချင်းများ
### ဘွဲ့သီချင်းများ
### သီချင်းခံကြီးများ
### ပတ်ပျိုးသီချင်းများ
### ၃၇-မင်း နတ်ချင်းများ
### ​မျောက်မင်းအူသံနှင့် တျာယိုင်ပတ်ယိုင်
### ယိုးဒယား သီချင်းများ
### ​ဘောလယ်များ
### လွမ်းချင်းများ
### ခွန်းထောက်များ
စာ-၂၂၇ မှ ၂၃၁ ထိ။

### သဖြန်များ
စာ-၂၃၂ မှ ၂၃၅ ထိ။

### သဖြန်ပုလဲပေါက်များ
စာ-၂၃၆ မှ ၂၄၀ ထိ။

### ​တေးထပ်များ
စာ-၂၄၁ မှ ၂၅၇ ထိ။

### ရှစ်ဆယ်ပေါ်များ
စာ-၂၅၈ မှ ၂၆၄ ထိ။

### ဒိန်းသံ, ရေကင်းသံ, နာဝါသံ, လှေတော်သံ, စည်တော်သံနှင့် ကရင်ဩသံများ
## ကိုးကား
## ပြင်ပလင့်ခ်များ 
* 

ကဏ္ဍ:မြန်မာ စာအုပ်များ
မနောစည်တော်

ကချင်သားချင်းများသည် မနောစည်ကို အထွတ်အမြတ်ထားကြသည်။ ကချင်ရိုးရာ မနောပွဲများ၌ တီးခတ်လေ့ရှိသည်။ ဤစည်ကို မနောတိုင်များ၏ အလယ် တည့်တည့်တွင် ချိတ်ဆွဲပြီး မနောကသောအခါ ရှေ့ဆုံးမှ တီးခတ်ရသည်။ မနောကွင်း အလယ်တွင် ကခုန်နေသော သွေးချင်းကချင်များအတွက် ကကြိုးလှစေရန် စည်းချက်ပေးနိုင်သော တူရိယာဖြစ်သည်။ မနောစည်က သွက်လက်စွာ တီးခတ်သောအခါ နောက်မှ ကခုန်သူများသည်လည်း ခတ်သွက်သွက် ကခုန်ကြရသည်။ မနောစည်က ခတ်နှေးနှေး အသံထွက်လာသောအခါ ကခုန်သူများလည်း အသံကိုလိုက်၍ နှေးနှေးကကြရသည်။ ထို့ကြောင့် မနောကသူများသည် မနောစည်သံကို နားထောင်ဂရုပြုကြသည်။ 

မနောစည်ဝတွင် တစ်ပေနှင့် တစ်ပေခွဲခန့် အချင်းရှိသော နှစ်ဖက်ပိတ်စည်ဖုံးရှိသည်။ ယင်းကို သရေဖြင့် ဖုံးအုပ်ထား၏။ သားရေသည် အကွက်အကျား မပါသော သားရေဖြစ်ကြရပေမည်။ အကွက်အကျားပါလျှင် စိတ်ဝမ်းကွဲတတ်သည်။ ရန်ဖြစ်တတ်သည်ဟူ၍ အယူရှိကြသည်။ စည်းလုံးမှု၊ သွေးစည်းမှု နည်းစေသည်ဟု ထင်ကြသည်။ ထို့ကြောင့် သရေဖုံးကို အမဲဆိုလျှင် တစ်ခုလုံးအမဲ၊ အဖြူဆိုလျှင် တစ်ခုလုံးအဖြူကို အသုံးပြုကြသည်။ နွားသားရေကို အသုံးများကြသည်။

## ကိုးကား
ဩက္ကာကမင်း

**ဩက္ကာကမင်း** သည် ကမ္ဘာဦး မဟာသမ္မတမင်းမှစ၍ ဂေါတမမြတ်စွာဘုရားလက်ထက်တိုင် မဟာဝင်ကျမ်းများ၌ မင်းပေါင်း (၃၃၄,၅၆၉) သုံးသိန်းသုံးသောင်းလေးထောင်ငါးရာခြောက်ဆယ့်ကိုးယောက်မျှ လာရှိသော မင်းဆက်တို့တွင် (၈၄၀,၀၀) ရှစ်သောင်းလေးထောင်ကျော်မျှသော မင်းတို့၏ နောက်၌ သာကီဝင်မင်းဆက်မပေါ်မီ ဩက္ကာသမင်းနွယ်မင်းဆက်ပေါင်း သုံးရပ်ရှိ၏။ ထိုသုံးဆက်သောမင်းဆက်တွင် အဘယ် ဩက္ကာကမင်း ဖြစ်မည်ကိုမူ မသိသာ ရှိ၏။

## ကိုးကား
ကဏ္ဍ:ဗုဒ္ဓဘာသာ
အဆုတ်ရောင်ရောဂါ

**အဆုတ်ရောင်ရောဂါ**သည် အဆုတ်တွင်း လေအိတ်ငယ်များ ရောင်ရမ်းသော ရောဂါတစ်မျိုးဖြစ်သည်။ ရောဂါလက္ခဏာများတွင် ချောင်းစိုဆိုးခြင်း၊ ချောင်းခြောက်ဆိုးခြင်း၊ ရင်ဘတ်အောင့်ခြင်း၊ ဖျားခြင်းနှင့် အသက်ရှူကြပ်ခြင်းတို့ ပါဝင်သည်။

## ကိုးကား
ဓမ္မမျိုးစေ့

**ဓမ္မမျိုးစေ့** (Dharma Seed) သည် ခေတ်ကာလ ဘာသာစကားများဖြင့် ဟောပြောထားကြသည့် ထေရဝါဒဗုဒ္ဓဘာသာ သင်ကြားပြသမှုများကို ထိန်းသိမ်းခြင်း၊ မျှဝေခြင်း လုပ်ငန်းများကို ဆောင်ရွက်နေသည့် အကျိုးအမြတ်မယူသည့် အဖွဲ့အစည်းတစ်ခု ဖြစ်သည်။

## သမိုင်း
ဓမ္မမျိုးစေ့ကို ၁၉၈၃ ခုနှစ်တွင် မက်ဆာချူးဆက်ပြည်နယ်၊ ဘာရီ (Barre) ရှိ ဝိပဿနာတရားအဖွဲ့ (IMS) ၌ လုပ်အားပေးအဖြစ် ဆောင်ရွက်ခဲ့သည့် ဘီဟာမီတန် (Bill Hamilton) က စတင်ခဲ့သည်။ ဘီဟာမီတန်သည် IMS တွင် ပြုလုပ်သည့် ဓမ္မစကားဝိုင်း (Dhamma Talks) မှ တရားပြသမှုများနှင့် ဟောပြာမှုများကို တိပ်ခွေဖြင့် ဖမ်းယူကာ စတင်ခဲ့သည်။ သူ၏ သေးငယ်သည့် ဤအလုပ်သည် တဖြည်းဖြည်း အကျိုးအမြတ်မယူသည့် အဖွဲ့အစည်းတစ်ခုအဖြစ်သို့ ကြီးထွားလာခဲ့သည်။ ကမ္ဘာတစ်ဝန်းသို့ တရားပြသမှုတိပ်ခွေများကို ရောင်းချခြင်းဖြင့် ဓမ္မမျိုးစေ့စာကြည့်တိုက်ကို စတင်ခဲ့သည်။ နဂိုမူလ ရည်ရွယ်ချက်မှာ ရိုးစင်းစွာပင် “ဓမ္မတရားများကို ထိန်းသိမ်းရန်နှင့် မျှဝေရန်” ဖြစ်သည်။ ယခုအချိန်တွင် ဓမ္မမျိုးစေ့သည် သင်ကြားပြသမှုများကို လှူဒါန်းမှုဒါနပြုသည့်အပေါ်တွင် မူတည်ကာ ပြုလုပ်လေ့ရှိသည်။

နဂိုမူလက တိပ်ခွေများသည် တရားဓမ္မစကားဝိုင်းတွင် ပြုလုပ်နေသည့်အချိန်တွင် ခန်းမတွင် ရှိမနေကြသည့် လူအများအတွက် ဖြစ်ပြီး၊ ထိုသူများအား နောင်အခါတွင် ကြီးမားသည့် တန်ဖိုးများရရှိစေရန် ရည်ရွယ်ခဲ့သည်။ ၁၉၈၄ ခုနှစ်တွင် စီမံကိန်းကို အကျိုးအမြတ်မယူသည့် ဘာသာရေးအဖွဲ့အစည်းတစ်ခုအဖြစ်သို့ ပြောင်းလဲခဲ့ကာ ဓမ္မမျိုးစေ့တိပ်ခွေစာကြည့်တိုက် ဖြစ်လာခဲ့၍ ကမ္ဘာတစ်ဝန်းနှင့် ချိတ်ဆက်ခဲ့သည်။ ဓမ္မမျိုးစေ့မော်ကွန်းတိုက်၏ ဒါရိုက်တာဖြစ်သူ ဂျူဒီဖီးလစ် (Judy Phillips) က “ကျွန်တော်တို့ ဒါကို လုပ်ခဲ့တာ အခုဆို ဆယ့်ခြောက်နှစ်နီးပါး ရှိခဲ့ပါပြီ။ ကျွန်တော်က မူလဒါရိုက်တာတစ်ဦးလည်း ဖြစ်ကာ ဒီဟာကို စကတည်းက ပါဝင်ခဲ့တာပါ” ဟု ပြောခဲ့သည်။

၁၉၈၅ ခုနှစ်တွင် ဓမ္မမျိုးစေ့တိပ်ခွေစာကြည့်တိုက်သည် အနောက်နိုင်ငံသား ဘာသာရေးသမားများကြားတွင် မကောင်းသတင်းကျော်ကြားခဲ့သည်။ ဓမ္မမျိုးစေ့သည် မိမိကိုယ်ကိုယ် ပြောင်းလဲမည့် ရည်ရွယ်ချက်တွင် အရည်အသွေးကောင်းသည့် ကတ်ဆက်ခွေများကို ဝန်ဆောင်မှုပေးနေသည့် ကြီးထွားဖွံ့ဖြိုးလာသည့် အဖွဲ့အစည်းတစ်ခု ဖြစ်ခဲ့သည်။

## ဝေါဟာရသမိုင်း
အဖွဲ့အစည်းသည် ၎င်း၏ အမည်နာမကို ဓမ္မမျိုးစေ့ဟူသော အယူအဆမှ ရယူထားသည်။ “မျိုးစေ့သည် ဝိပဿနာအာရုံ၏ တုံ့ပြန်မှုဖြစ်သည်။

## ဓမ္မစင်တာများ
ဓမ္မမျိုးစေ့တွင် ကမ္ဘာတစ်ဝန်းရှိ စင်တာပေါင်း ၄၀ ကျော်တွင် ပြုလုပ်သည့် ဓမ္မစကားဝိုင်းများမှ အသံဖိုင်များ ရရှိသည်။

## ကိုးကား
ကဏ္ဍ:ဗုဒ္ဓဘာသာ အဖွဲ့အစည်းများ
အနနုညာတသိက္ခာပုဒ်

အမှု—**မိဘနှင့် လင်ယောက်ျားတို့က ခွင့်မပြုအပ်သော သိက္ခာမာန် ရဟန်းပြုပေးမှု။ 

အမှုသည်—**ထုလ္လနန္ဒာ။

ထိုသို့ပြုပေးသည့်အတွက် မိဘနှင့်လင်ယောက်ျားတို့က ကဲ့ရဲ့ကြသောကြောင့် ဤသိက္ခာကို ပညတ်တော်မူရလေသည်။ 
### သိက္ခာပုဒ်
ယာ ပန ဘိက္ခုနီ မာတာပိတူဟိ ဝါ သာမိကေန ဝါ အနနုညာတံ သိက္ခမာနံ ဝုဋ္ဌာပေယျ, ပါစိတ္တိယံ။

### မြန်မာပြန်
မိဘတို့သည်လည်းကောင်း, လင်သည်လည်းကောင်း, (ရဟန်းပြုဖို့ရန်) ခွင့်မပြုအပ်သော သိက္ခမာန်ကို ရဟန်းပြုပေးသော ဥပဇ္ဈာယ် ဆရာမမှာ ပါစိတ်အာပတ်သင့်၏။ 
### မှတ်ချက်
မာတုဂါမတို့သည် ရှင်သာမဏေမ ပြုလိုသောအခါ၌တစ်ကြိမ်, ဘိက္ခုနီ ပြုလိုသောအခါ၌ တစ်ကြိမ်အားဖြင့် ၂-ကြိမ်မျှ မိဘနှင့် (လင်ရှိလျှင်) လင်တို့ကို ခွင့်တောင်းရ၏။ ယောက်ျားတို့ကား ရှင်ပြုတုန်းက မိဘတို့ ခွင့်ပြုထားလျှင် ရဟန်းပြုခါနီး၌ ခွင့်တောင်းဖွယ်မလို၊ သို့သော် ရှင်ပြုခွင့်သာ ပေးခြင်းဖြစ်၍ ရဟန်းပြုခွင့် မပေးလိုသော မိဘတို့ကိုကား ကျေနပ်အောင် ခွင့်တောင်းရလိမ့်ဦးမည်၊ ခွင့်မရဘဲ ဘိက္ခုပြုပေးလျှင်မူ ဒုက္ကဋ်အာပတ်သင့်၏၊ ရဟန်းလောင်းကား ရဟန်းဖြစ်သည်သာ။ 

### ကိုးကား
ဝိပဿနာတရားအဖွဲ့

**ဝိပဿနာတရားအဖွဲ့** (Insight Mediation Society, IMS) သည် မက်ဆာချူးဆက်ပြည်နယ်၊ ဘာရီ (Barre) တွင်ရှိသည့် ဗုဒ္ဓဘာသာအား လေ့လာသူများအတွက် တည်ထောင်ထားသည့် အကျိုးအမြတ်မယူသည့် အဖွဲ့အစည်းတစ်ခု ဖြစ်သည်။ ၁၉၇၅ ခုနှစ်တွင် ရှာရွန်ဆာ့ဘတ်၊ ဂျက်ကွန်ဖီးနှင့် ဂျိုးဆက်ဂိုးစတိန်းတို့က တည်ထောင်ခဲ့သည်။ အဖွဲ့သည် ထေရဝါဒ၏ အဆုံးအမကို အခြေခံထားသည်။ ပထမဆုံးတရားအားထုတ်သည့်စင်တာကို ၁၉၇၆ ခုနှစ်၊ ဖေဖော်ဝါရီလ ၁၄ ရက်နေ့တွင် မက်ဆာချူးဆက်ပြည်နယ်၊ ဘာရီရှိ စံအိမ်ဟောင်းကြီးတစ်ခုတွင် ဖွင့်လှစ်ခဲ့သည်။

## အကြောင်းအရာ
IMS တွင် ဗုဒ္ဓဘာသာတရားအားထုတ်မှုများကို နေရာနှစ်ခုဖြစ်သည့် တရားစင်တာနှင့် မက်ဆာချူးဆက်ပြည်နယ်အလယ် ကျေးလက်ဒေသတွင် တည်ရှိသည့် တောရရိပ်သာတို့တွင် ဝန်ဆောင်မှုပေးလျက်ရှိသည်။ တရားစင်တာသည် အမေရိကန်နိုင်ငံတွင် ရှိသည့် IMS စင်တာနှစ်ခုထဲမှ တစ်ခုလည်း ဖြစ်သည်။ စင်တာအားလုံးသည် ဝိပဿနာတရားကို သင်ကြားပြသပေးသည်။

၁၉၉၆ ခုနှစ်မှ ၂၀၀၆ ခုနှစ်တွင် တည်ထောင်သူများဖြစ်သည့်  ဂျိုးဆက်ဂိုးစတိန်းနှင့် ရှာရွန်ဆာ့ဘက်တို့သည် Insight Mediation ဟု  အမည်ပေးထားသော အသံဖိုင်ပါဝင်သည့် ကတ်ဆက် ၁၂  ခုနှင့် လေ့ကျင့်ခန်းစာအုပ်တစ်ခု ပါဝင်သည့် စာပေးစာယူသင်တန်းတစ်ခုကို မိတ်ဆက်ခဲ့သည်။ ဤသင်တန်းသည် နောက်ပိုင်း၌ Insight Meditation: An In-Depth Correspondence Course အဖြစ် ပြောင်းလဲသွားခဲ့ပြီး အသံဖိုင်စိဒီ ၁၂ ခုနှင့် စာမျက်နှာ ၈၈ မျက်နှာပါဝင်သည့် လေ့ကျင့်ခန်းစာအုပ်တစ်အုပ်တို့ ပါဝင်သည်။

Vassa သည် သည် ဗုဒ္ဓဘာသာရဟန်းများအတွက် အခြေခံ လေ့ကျင့်မှုဖြစ်သည်။ ထိုသုံးလကြာတရားအားထုတ်မှုတွင် ရဟန်းများသည် တရားဘာဝနာများ လေ့လာမှု၊ အချိန်ဇယားကို ကိုယ်တိုင်ဆွဲကာ တရားအားထုတ်မှုနှင့်ပတ်သက်၍ အစားအစာကို စားသုံးခြင်း စသည်တို့ကို လိုက်နာကြသည်။ နှစ်စဉ်နှစ်တိုင်းပင် စင်တာတွင် သုံးလကြာသင်တန်းကို ပြလုပ်လေ့ရှိသည်။ ထိုသင်တန်းကို ရက်ရှည်တရားအားထုတ်ခြင်း ("marathon of meditation") ဟု ခေါ်ဆိုသည်။ ညစဉ် တရားသင်ခန်းစာများနှင့် သုံးပတ်မြောက်အပတ်စဉ်တိုင်းတွင် တရားပြသသူများနှင့် အင်တာဗျူးပြုလုပ်လေ့ရှိသည်။ ထိုအချိန်တွင် တရားအားထုတ်သူတို့သည် ငြိမ်သက်မှုအပြည့်ဖြင့် နားထောင်ကြရသည်။ ထေရဝါဒအဆုံးအမတွင် နေ့လယ်စာ စားသောက်ပြီးနောက်တွင် အစာစားခြင်းကို ရှောင်ကြဉ်ရသည်။ သို့သော်လည်းစင်တာတွင် အဆာပြေစာ အစားအစာနှင့် လက်ဖက်ရည်ကိုမူ စားသောက်ရန် ခွင့်ပြုထားသည်။ စင်တာ၏ သင်တန်းများတွင် မေတ္တာပွားခြင်းနှင့် ဝိပဿနာတရား လေ့ကျင့်မှုနှင့် သင်ကြားမှုများကို လုပ်ဆောင်ပေးသည်။

## သင်ကြားပေးခြင်း
တရားစင်တာတွင် တရားအားထုတ်ဖူးခြင်း မရှိသေးသည့်သူ မည်သူ့ကိုမဆို တရားစင်တာ၏ ညနေခင်းပိုင်းတွင် ပြုလုပ်လေ့ရှိသည့် ဓမ္မစကားဝိုင်း (Dhamma Talks) တွင် ပါဝင်နိုင်သည်။ တရားအားထုတ်သည့် အတွေ့အကြံရှိသူများလည်း ထိုစကားဝိုင်းသို့ တက်ရောက်နိုင်သည်။ ဓမ္မစကားဝိုင်းမှ ဆွေးနွေးဟောပြောမှုများကို အခမဲ့ ဒေါင်းလုတ်ရယူနိုင်သည်။ ၎င်းကို ဓမ္မမျိုးစေ့ (Dhamma Seed) မှ ဝန်ဆောင်မှု ပေးထားသည်။

## ကိုးကား
## ပြင်ပလင့်ခ်များ 
*တရားဝင်ဝဘ်ဆိုဒ် 

ကဏ္ဍ:ဗုဒ္ဓဘာသာ အဖွဲ့အစည်းများ
ဂိုတိဟဝ

**ဂိုတိဟဝ** သည် နီပေါနိုင်ငံ တောင်ပိုင်း၊ လုမ္ဗနီဇုန်ရှိသည့် Kapilvastu ခရိုင် Kapilvastu ၏ အရှေ့တောင်ဘက် ၄ ကီလိုမီတာခန့် (၂.၅ မိုင်) အကွာတွင် တည်ရှိသည့် ကျေးရွာဖွံ့ဖြိုးရေးကော်မတီတစ်ခု ဖြစ်သည်။ ၁၉၉၁ ခုနှစ် နီပေါနိုင်ငံ၏ လူဦးရေစာရင်းအရ အိမ်ထောင်စု ၅၆၇ စုတွင် လူဦးရေ ၃၃၃၅ ဦး နေထိုင်လျက်ရှိသည်။

## သမိုင်း
ယခုခေတ်ကာလ Gotihawa ကို ရှေးယခင်အချိန်များက Khemavati အဖြစ် သိခဲ့ကြသည်။ ထေရဝါဒဗုဒ္ဓဘာသာတရားတော်များအရ ကကုသန်ဗုဒ္ဓကို Khemavati တွင် ဖွားမြင်ခဲ့သည်။ ကကုသန်ဘုရားသည် ပွင့်တော်မူခဲ့ပြီးသည့် ဘုရားတစ်ဆူ ဖြစ်သည်။ ဤဘုရားအကြောင်းကို ပါဠိစာပေများတွင် ပါဝင်သည့် ဗုဒ္ဓဝံသစာအုပ်၏ အခန်း (၂၂) တွင် သိရှိနိုင်သည်။

## ကိုးကား
ကဏ္ဍ:နီပေါနိုင်ငံရှိ ရှေးဟောင်းသုတေသနနေရာများ
သုဇာတာစေတီတော်

**သုဇာတာစေတီတော်** သည် အိန္ဒိယနိုင်ငံ၊ ဗီဟာပြည်နယ်၊ ဗုဒ္ဓဂါယာ၏ အရှေ့ဘက်ယွန်းယွန် Senanigrama (Bakraur) ရွာတွင် တည်ရှိသည့် စေတီတော်တစ်ဆူ ဖြစ်သည်။ ၎င်းသည်  ဗုဒ္ဓဂါယာမှ Phalgu မြစ်တစ်ဖက်ကမ်းတွင် တည်ရှိသည်။ ထိုနေရာသည် ဂေါတမဗုဒ္ဓဘုရားဖြစ်တော်မူသည့် နေရာလည်း ဖြစ်သည်။ ဗုဒ္ဓဂါယာမှ သုဇာတာစေတီတော်ရှိရာသို့ လမ်းလျှောက်၍လည်း သွားနိုင်ပြီး မိနစ် ၂၀ ခန့်ကြာမြင့်မည် ဖြစ်သည်။ မူလစေတီကို BCE ၂ ရာစုတွင် တည်ထားကိုးကွယ်ခဲ့သည်။

စေတီတော်ကို အသောကကျောက်စာတိုင်ဖြင့် ဆင်ယင်ထားသည်။ ကျောက်စာတိုင်ကို ၁၈၀၀ ပြည့်နှစ်တွင် အဆောက်အဦ၏ အစိတ်အပိုင်းတစ်ခုအနေဖြင့် တူးဖော်တွေ့ရှိခဲ့ခြင်း ဖြစ်သည်။ ထို့နောက်တွင် ဂါယာရှိ Gol Pather လမ်းဆုံတွင် ထားရှိခဲ့သည်။ ၁၉၅၆ ခုနှစ်တွင် နောက်ဆုံး ဗုဒ္ဓဂါယာသို့ ပြောင်းရွှေ့ခဲ့သည်။

စေတီတော်သည် ဗုဒ္ဓဂါယာ၏ မူလရှုခင်းထဲတွင် အစိတ်အပိုင်းတစ်ခုအဖြစ်ရှိနေကာ ရာစုနှစ်များကြာလာခဲ့သည်နှင့်အမျှ စေတီတော်အားပြုပြင်ခြင်း၊ တိုးချဲ့ခြင်းများကို အကြိမ်ရေများစွာ လုပ်ဆောင်ခဲ့သည်။

အိန္ဒိယနိုင်ငံ၏ ရှေးဟောင်းသုတေသနလေ့လာမှုအဖြစ် ၁၉၇၃ - ၇၄ နှင့် ၂၀၀၁ - ၀၆ ခုနှစ်များတွင် တူးဖော်မှုများ လုပ်ဆောင်ခဲ့သည်။ ၈-၉ ရာစုက ရေးသားထားသည့် ကျောက်ပြားကို တူးဖော်ရရှိခဲ့သည်။ ထိုကျောက်ပြားတွင် "Devapala Rajasya Sujata Griha" ဟု ရေးထိုးထားသည်။ Devapala ကို Pala  မင်းဆက်ဘုရင်ဟု ပြန်ဆိုနိုင်ပြီး၊ အဓိပ္ပာယ်မှာ “သုဇာတာ၏ အိမ်၊ Devapala မင်း၏” ဟု ဖြစ်သည်။ ဤအဓိပ္ပာယ်ပြန်ဆိုမှုသည် ၇ ရာစုက တရုတ်ဘုရားဖူး Hiuen Tsiang ၏大唐西域記: Buddhist Records of the Western World ပြန်ဆိုမှုပေါ်တွင် အခြေခံထားသည်။ သူသည် မြစ် (Niranjana) ကို ဖြတ်ကာ Bakraur ကို သွားခဲ့သည်ဟု ပြောထားသည်။ ထိုနေရာတွင် သူသည် စေတီတော်နှင့် ထောင်လိုက်ဖြစ်နေသည့် ကျောက်တုံးကို မြင်တွေ့ခဲ့ရသည်။

## ကိုးကား
သရက်ရွက်ချဉ်

**သရက်ရွက်ချဉ်**သည် သရက်ရွက်ကို အချဉ်ဖောက်ထားခြင်း ဖြစ်ပြီး၊ ထမင်းနှင့် တွဲစားနိုင်သော မြန်မာ့ ရိုးရာနှုတ်မြိန်စားစရာ ဖြစ်သည်။ ရှေးမြန်မာ့ရိုးရာ သရက်ရွက်ချဉ် တည်နည်းကို ရှေးမြန်မာဘုရင်အဆက်ဆက်တို့ အသုံးတော်ခံ စားတော်ဆက်၊ စဖိုသည်တို့ ပြုစီမံခဲ့သည့် အရသာဖော်နည်း နိဿယည်း ခေါ် စားတော်ချက်ကျမ်းတွင် တွေ့ရသည်။ ယခုအခါ သရက်ရွက်ချဉ်ကို ပြုလုပ်စားသောက်လေ့ ရှိသူ၊ လုပ်တတ်သူ မရှိသလောက်ပင် ဖြစ်သည်။ သရက်သီးကိုသာ နည်းမျိုးစုံ အရသာမျိုးစုံ ပြုလုပ်၍ စားဖူးမည်၊ ဤဖန်တွသော သရက်ရွက်ကို အချဉ်တည်ရသည်ဟူ၍ ကြားဖူးမည် မဟုတ်ချေ။

## အချဉ်တည်နည်း
သရက်ရွက်ကို အတန်တန်ညီညာအောင် လှပစွာ စီ၍ ရေနွေးကျိုက်ကျိုက်ဆူမှာ နွမ်းဖတ်သွားရုံ နှစ်၍ ပြန်ဆယ်ရမည်။ အအေးခံထားပြီး၊ အေးသွားလျှင် ဆားငန်ငန်နှင့် မပျက်မစီးရအောင် အိုးထဲတွင် ကြပ်နေအောင် ဖိသိပ်ရသည်။ ဖက်ဖြင့် လုံအောင် ပိတ်၊ ကုပ်ကို ကြပ်ကြပ်နှိပ်၊ တစ်နှစ် ခံ၏။ အသုံးအလိုရှိသောအခါဝယ်၊ ဆား, ငါးပိ, ငရုတ်, ကြက်သွန်, ဆီနှင့် မကျိုးမပဲ့ရအောင် သုပ်သည်။ အဆင်းလှပြီး အနံ့အရသာ ကောင်းလေသည်။

## ကိုးကား
ဝဿသုတ်

ဝဋသုတ်သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် မိုး၏ အန္တရာယ်ငါးမျိုးကို  ဟောကြားတော်မူခဲ့သည်။
## ဝဋသုတ်
ရဟန်းတို့ မိုး၏ အန္တရာယ်တို့သည် ဤငါးမျိုးတို့တည်း၊ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်။

အဘယ်ငါးမျိုးနည်းဟူမူ -

ရဟန်းတို့ အထက်ကောင်းကင်၌ တေဇောဓာတ်သည် ပျက်စီး၏ ‘ဖောက်ပြန်၏’။ ထို့ကြောင့်ပေါ်ပေါက်လာသော မိုးတို့သည် တဖန် ပျောက်ကင်းကုန်၏။ ရဟန်းတို့ ဤသည်ကား မိုး၏ ပဌမ အန္တရာယ်ပင်တည်း။ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်။

ရဟန်းတို့ နောက်တမျိုးကား အထက်ကောင်းကင်၌ ဝါယောဓာတ်သည် ပျက်စီး၏ ‘ဖောက်ပြန်၏’။ ထို့ကြောင့် ပေါ်ပေါက်လာသော မိုးတို့သည် တဖန်ပျောက်ကင်းကုန်၏။ ရဟန်းတို့ ဤသည်ကား မိုး၏ ဒုတိယအန္တရာယ်ပင်တည်း။ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်။

ရဟန်းတို့ နောက်တမျိုးကား ရာဟုအသုရိန်သည် လက်ဖြင့် မိုးရေကို ခံယူပြီးလျှင် သမုဒ္ဒရာ၌ စွန့်ပစ်၏။ ရဟန်းတို့ ဤသည်ကား မိုး၏ တတိယအန္တရာယ်ပင်တည်း။ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်။ 

ရဟန်းတို့ နောက်တစ်မျိုးကား မိုးတိမ် ‘တဿဝလာဟက’ နတ်တို့သည် မေ့လျော့ကုန်၏။ ရဟန်းတို့ ဤသည်ကား မိုး၏ စတုတ္ထ အန္တရာပင်တည်း။ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်။

ရဟန်းတို့ နောက်တမျိုးကား လူတို့သည် တရား မစောင့်ကုန်။ ရဟန်းတို့ ဤသည်ကား မိုး၏ ပဉ္စမ အန္တရာယ်ပင်တည်း။ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်။

ရဟန်းတို့ မိုး၏ အန္တရာယ်တို့သည် ဤငါးမျိုးတို့တည်း၊ ယင်းအန္တရာယ်ကို နိမိတ်ဖတ်တတ်သူတို့သည် မသိကုန်၊ ယင်းအန္တရာယ်၌ နိမိတ်ဖတ်တတ်သူတို့၏ ပညာမျက်စိတ်သည် မသက်ဝင်နိုင်ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဒန္တကဋ္ဌသုတ်

ဒန်ပူစားခြင်း၏ အကျိုးငါးပါးနှင့် ဒန်ပူမစားခြင်း၏ အပြစ်ငါးပါးတို့ကို ကဏှပက္ခ, သုက္ကပက္ခအားဖြင့် ဘုရားရှင်, ရဟန်းတို့အား ဟောတော်မူသည့်သုတ်။

--------------
ဒန္တကဋ္ဌသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တံပူမစားခြင်း၏ အပြစ်ငါးမျိုးနှင့် တံပူစားခြင်း၏ အာနိသင်ငါးမျိုးကို ဟောကြားတော်မူခဲ့သည်။
## ဒန္တကဋ္ဌသုတ်
ရဟန်းတို့ တံပူမစားခြင်း၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်း ဟူမူ -
*မျက်စိ မကြည်လင်။
*ခံတွင်း အနံ့ မကောင်း။
*အရသာကို ဆောင်တတ်သော အကြောတို့ မစင်ကြယ်ကုန်။
*သည်းခြေ သလိပ်သည် အစာကို မြှေးယှက်ကုန်၏။
*ထို (တံပူမစား) သူအား ထမင်းမမြိန်။ 

ရဟန်းတို့ တံပူမစားခြင်း၌ အပြစ်တို့သည် ဤငါးမျိုးတို့တည်း။

ရဟန်းတို့ တံပူစားခြင်း၌ အာနိသင်တို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ - 
*မျက်စိ ကြည်လင်၏။
*ခံတွင်း အနံ့ ကောင်း၏။
*အရသာကို ဆောင်တတ်သော အကြောတို့ စင်ကြယ်ကုန်၏။
*သည်းခြေ သလိပ်သည် အစာကို မမြှေးယှက်။
*ထို (တံပူစား) သူအား ထမင်းမြိန်၏။ 

ရဟန်းတို့ တံပူစားခြင်း၌ အာနိသင်တို့သည် ဤငါးမျိုးတို့တည်း ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဓမ္မတလကစေတီတော်

ဓမ္မတလကစေတီတော် သည် အင်္ဂလန်နိုင်ငံ၊ ဘာမင်ဂမ်မြို့တွင် တည်ရှိသည့် မြန်မာရိုးရာပုံစံဖြင့် တည်ဆောက်ခဲ့သည့် ဘုရားတစ်ဆူ ဖြစ်သည်။ စေတီတည်ရှိရာနေရာသည် ယခုအခါဘုန်းတော်ကြီးကျောင်းတစ်ခု ဖြစ်ပြီး ဗုဒ္ဓဘာသာဆိုင်ရာပညာရေးနှင့် ပတ်သတ်သည်များကို သင်ကြားပို့ချရာခန်းမအဖြစ် အသုံးပြုလျက်ရှိသည်။

## ဘုရားဖူးနေရာ
ဓမ္မတလကဘုရားကို ထင်ရှားသည့်တရားပြဆရာ အဂ္ဂမဟာပဏ္ဍိတရေဝတဓမ္မသည် ရှေးကာလမြန်မာ့တော်ဝင်မိသားစုထံမှ ရခဲ့သည့် ဗုဒ္ဓ၏ဓာတ်တော်များကို ဌာပနာကာ တည်ခဲ့သည်။ သီပေါမင်းသည် ဓာတ်တော်များကို လှူဒါန်းခဲ့ပြီး ရဟန်းများကိုလည်း စေလွှတ်ခဲ့သည်။ ၁၉၆၄ ခုနှစ်တွင် ဒေါက်တာရေဝတဓမ္မအား ဓာတ်တော်များကို လှူဒါန်းခဲ့သည်။ ဘုရား၏ ဘွဲ့တော်အဓိပ္ပာယ်မှာ ‘Reservoir of the Teaching’ ဓမ္မများသိုလှောင်ရာနေရာဟု အဓိပ္ပာယ်ရသည်။ ဘုရားသည် Edgbaston ရေလှောင်တမံ၏နောက်ဘဘက်တွင် တည်ရှိသောကြောင့် ထိုနာမည်ကို ပေးခဲ့ခြင်း ဖြစ်သည်။ နေရာကို ၁၉၉၀ ခုနှစ်တွင် လှူဒါန်းခဲ့ပြီး စေတီတော်ကိုမူ ၁၉၉၈ ခုနှစ်ကျမှသာ နိုင်ငံတကာအခမ်းအနားဖြင့် ဖွင့်လှစ်ခဲ့သည်။  ထိုနေရာတွင်ပင် ၂၀၀၂ ခုနှစ်၌ သံဃာ့ရာမကျောင်းတော်နှင့် ၂၀၀၇ ခုနှစ်တွင် ရေဝတဓမ္မသင်ကြားရေးခန်းမတို့ကို တည်ဆောက်ခဲ့သည်။ တစ်ဖက်တွင်လည်း တရားအားထုတ်နိုင်ရန်အတွက် ဥယျာဉ်တစ်ခုတည်ရှိပြီး ထိုနေရာမှ ဆည်၏ ဆင်ခြေလျှောမြင်ကွင်းကို အပေါ်စီးမှ ကြည့်ရှုနိုင်သည်။

စေတီတော်၏ အောက်ခြေနှင့် နံရံများသည် အဋ္ဌဂံ (အနားရှစ်ဖက်) ပုံစံ ဖြစ်သည်။ အတွင်းပိုင်းတွင် ရွှေရောင်သုတ်ထားသည့် ဘုရားဝတ်ပြုရာနေရာတည်ရှိကာ ဂေါတမဗုဒ္ဓ၏ တရားထိုင်နေဟန် ကြီးမားသည့်  ကျောက်ဆင်းတုတစ်ခု တည်ရှိသည်။  ဆင်းတုကို မန္တလေးရှိ မြန်မာ့ပုံစံအတိုင်း ထွင်းထုထားသည်။ နှစ်ကျိပ်ရှစ်ဆူဘုရားများ၏ ပုံတော်များကို မြန်မာ့ပညာရှင်တစ်ယောက်က ဖန်တီးထားပြီး အတွင်းပိုင်းတွင် ပြသထားသည်။ အဝင်ပေါက်သည် မြင်းမိုရ်ပေါက်ပါရှိသည့် အမိုးခုံးလမ်း  ဖြစ်သည်။ ကျွန်းတံခါးများသည် အဆောက်အဦး၏ သုံးဖက်တွင် တည်ရှိကြသည်။ ထိုဝင်ပေါက်များတွင်လည်း ခြင်္သေ့ရုပ်တု နှစ်ကောင်စီ တည်ရှိကြသည်။

စေတီတော်အဆောက်အဦကို ဘာမင်ဂမ်ဗုဒ္ဓဝိဟာရအဖွဲ့ (Birmingham Buddhist Vihara Trust) က စီမံထိန်းသိမ်းလျက်ရှိသည်။ ဤအဖွဲ့ကို ဒေါက်တာရေဝတဓမ္မက ၁၉၈၂ ခုနှစ်တွင် အနီးအနားတွင် တည်ရှိသော လမ်းတစ်ခုရှိ အိမ်ကို က ဘုန်းတော်ကြီးကျောင်းနှင့် တရားစင်တာအဖြစ်သို့ ပြောင်းလဲကာ စတင်တည်ထောင်ခဲ့သည်။

## ကိုးကား
ကဏ္ဍ:ဗုဒ္ဓဘာသာ ဘုရားကျောင်းများ
နွားထီးငါးကျပ် နွားမငါးကျပ်

**နွားထီးငါးကျပ်၊ နွားမငါးကျပ်**သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
တန်ဖိုးချင်းမတူသည့် နွားထီးနှင့် နွားမကို တန်ဖိုးအတူတူထား၍ သတ်မှတ်သကဲ့သို့ အရည်အချင်းချင်း မတူသည်ကို တူသကဲ့သို့ တန်ဖိုးဖြတ်သည်။ 

"သားသမီးတို့ကလည်း ထိုမိဘတို့အပေါ်၌ နွားထီးငါးကျပ်၊ နွားမငါးကျပ် မျိုး မဖြစ်စေဘဲ သူတစ်ပါးထက်ထူးပြီး ဦးစားပေး အလေးပြုနိုင်မှာသာလျှင် တရားရာ‌ရောက်၍.." [၁၃၁၄] မင်မြူ။ ၂၂၆။

## ကိုးကား
မျက်လုံးမှာအလွမ်း နှုတ်ခမ်းမှာမာန

***မျက်လုံးမှာအလွမ်း နှုတ်ခမ်းမှာမာန*** သည် ၂၀၁၉ ခုနှစ်တွင် MRTV-4 ရုပ်သံလိုင်း၌ တနင်္လာ မှ သောကြာ (ည ၇ နာရီ)တွင် ထုတ်လွင့်ပြသသော မြန်မာဒရာမာ ရုပ်သံဇာတ်လမ်းတွဲ ဖြစ်သည်။

## သရုပ်ဆောင်များ 
* အောင်မင်းခန့်
* နေခြည်ရွှန်းလက်
* ထက်မြက်
* ဝိုင်းရွှေရည်

### ဇာတ်ပို့သရုပ်ဆောင်များ 
* ကောင်းဆက်နိုင်
* ဖြိုးရာဇာနိုင်
* ဇင်ဝိုင်း
* ညီနန္ဒ
* ဂရိတ်ချမ်း
* ဖြိုးသံသာချို
* ခိုင်နှင်းဝေ
* ပွင့်နဒီမောင်
* ဂွမ်းပုံကြီး

## ကိုးကား 
ကဏ္ဍ:မြန်မာ ရုပ်သံဇာတ်လမ်းတွဲများ
ရှေ့တိုးထမ်းပိုး နောက်ဆုတ်လှည်းထုတ်

**ရှေ့တိုးထမ်းပိုး နောက်ဆုတ်လှည်းထုတ်** သည် မြန်မာစကားပုံတစ်ခု ဖြစ်သည်။

## ရှင်းလင်းချက် 
ရှေ့တွင်လည်း ထမ်းပိုး၊ နောက်တွင်လည်း လှည်းထုပ်အကြား ရောက်နေရသော နွားကဲ့သို့ အခက်အခဲ နှစ်ခုကြားတွင် မတိုးသာ မဆုတ်သာ ရောက်ရှိနေသည်။ 

"ရှေ့တိုး ထမ်းပိုး၊ နောက်ဆုတ် လှည်းထုပ် ဆိုသလို မတိုးသာ မဆုတ်သာ အကျပ်အတည်းကြီးထဲ ကျရောက်နေသဖြင့်..." [၁၂၆၉] ဒေရီ၊ စ။ ၂၅။

## ကိုးကား
ကမ္ဘာ့ဗုဒ္ဓဘာသာသံဃာ့ကောင်စီ

ကမ္ဘာ့ဗုဒ္ဓဘာသာသံဃာ့ကောင်စီ (World Buddhist Sanga Council, WBSC) သည် သည် အပြည်ပြည်ဆိုင်ရာအစိုးရမဟုတ်သည့်အဖွဲ့အစည်း (NGO) တစ်ခု ဖြစ်သည်။ ကမ္ဘာတစ်လွှားရှိ မတူညီသည့် ဗုဒ္ဓဘာသာကိုးကွယ်ယုံကြည်မှုနှင့် သာသနာ့ဆိုင်ရာအဖွဲ့များကို ပိုမိုကောင်းမွန်လာစေရန် ရည်ရွယ်ချက်ဖြင့် ဖွဲ့စည်းထားသည်။ ဗုဒ္ဓသာသနာပြန့်ပွားရေးအတွက် ဆောင်ရွက်မှုများကို ကူညီလုပ်ဆောင်ပေးလျက်ရှိသည်။ ၁၉၆၆ ခုနှစ် မေလတွင် သီရိလင်္ကာနိုင်ငံ၊ ကိုလံဘိုမြို့တွင် ဤအဖွဲ့အစည်းကို တည်ထောင်ခဲ့သည်။

အဖွဲ့၏ လက်ရှိဥက္ကဋ္ဌမှာ ထိုင်ဝမ်နိုင်ငံမှ  Liao Zhong (釋了中) ဖြစ်သည်။ စေတနာ့ဝန်ထမ်းအဖြစ်ဆောင်ရွက်နေသည့် ဥက္ကဋ္ဌများမှာ ဟောင်ကောင်မှ Sik  Kok Kwong (釋覺光), ကနေဒါမှ Tam-Chau တို့ ဖြစ်ကြသည်။ အဖွဲ့ဝင်များ၏ အကြီးအကဲခေါင်းဆောင်များမှာ Ven. K. Sri Dhammananda (ကွယ်လွန်ပြီး) နှင့် Ven. Somdej Phra Buddhacarya (deceased) (ကွယ်လွန်ပြီး) တို့ဖြစ်ကြသည်။

## ကိုယ်စားလှယ်အဖွဲ့ဝင်နိုင်ငံများ
ကမ္ဘာ့ဗုဒ္ဓဘာသာသံဃာ့ကောင်စီအဖွဲ့ဝင်နိုင်ငံများမှာ ထေရဝါဒ၊ မဟာယနနှင့် Vajrayana စသည့် ဗုဒ္ဓဘာသာများ ကိုးကွယ်ကြသည့် နိုင်ငံများ ဖြစ်ကြသည်။ ၎င်းနိုင်ငံများမှာ ဩစတြေးလျ၊ ဘင်္ဂလားဒေ့ရှ်၊ ဘရာဇီး၊ ကနေဒါ၊ ဒိန်းမတ်၊ ပြင်သစ်၊ ဂျာမနီ၊ ဟောင်ကောင်၊ အိန္ဒိယ၊ အင်ဒိုနီးရှား၊  ဂျပန်၊ တောင်ကိုရီးယား၊ မကာအို၊ မလေးရှား၊ မွန်ဂိုလီးယား၊ မြန်မာ၊ နီပေါ၊ နယူးဇီလန်၊ ဖိလစ်ပိုင်၊ စင်္ကာပူ၊ သီရိလင်္ကာ၊ ဆွီဒင်၊ ထိုင်ဝမ်၊ ထိုင်း၊ အင်္ဂလန်နှင့် အမေရိကန်နိုင်ငံတို့ ဖြစ်ကြသည်။

## ထေရဝါဒနှင့် မဟာယာနကို တညီတညွတ်တည်း ဖြစ်စေသည့်အချက်များ
ပထမညီလာခံတွင် တည်ထောင်သူအတွင်းရေးမှူး Venerable Pandita Pimbure Sorata Thera သည် Ven. Walpola Rahula အား မတူကွဲပြားသည့် ယုံကြည်မှုများအား ညီညွတ်စေနိုင်သည့် လိုရင်းဖြစ်သည့် နည်းလမ်းအချက်အလက်များကို ဖော်ပြန်ရန် တောင်းဆိုခဲ့သည်။ ထိုအချက်အလက်များကို ကောင်စီသည် အကန့်အကွက်မရှိ ထောက်ခံခဲ့သည်။ ၎င်းတွင် မဟာယာနနှင့် ထေရဝါဒတို့အား တညီတညွတ်တည်းဖြစ်စေသည့် အချက် (၉) ချက် ရှိသည်။

## ကိုးကား
* Walpola Rahula; The Heritage of the Bhikkhu; (New York, Grove Press, 1974); pp. 100, 1137-138
* The Young Buddhist, Singapore : Buddha Yana Organization, 1982, p.161 -163

ကဏ္ဍ:ဗုဒ္ဓဘာသာ အဖွဲ့အစည်းများ
ပဌမ အက္ခန္တိသုတ်

ပဌမ အက္ခန္တိသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သည်းမခံခြင်း၏ အပြစ်ငါးမျိုးနှင့် သည်းခံခြင်း၏ အကျိုးငါးမျိုးတို့ကို ဟောကြားတော်မူခဲ့သည်။
## ပဌမ အက္ခန္တိသုတ်
ရဟန်းတို့  သည်းမခံခြင်း၏ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ -
*လူအများ မချစ်မနှစ်သက်။
*ရန်များ၏။
*အပြစ်များ၏။
*တွေဝေလျက် သေရ၏။
*ခန္ဓာကိုယ်ပျက်စီး၍ သေပြီးသည်မှ နောက်၌ ချမ်းသာကင်းသော မကောင်းသောလားရာ ပျက်စီး၍ ကျရောက်ရာဖြစ်သော ငရဲသို့ ရောက်ရ၏။

ရဟန်းတို့ သည်းမခံခြင်း၏ အပြစ်တို့သည် ဤငါးမျိုးတို့တည်း။

ရဟန်းတို့ သည်းခံခြင်း၏ အကျိုးတို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ - 
*လူအများ ချစ်နှစ်သက်၏။
*ရန်မများ။
*အပြစ်မများ။
*မတွေမဝေပဲ သေရ၏။
*ခန္ဓာကိုယ်ပျက်စီး၍ သေပြီးသည်မှ နောက်၌ ကောင်းသောလားရာ နတ်ပြည်သို့ ရောက်ရ၏။

ရဟန်းတို့ သည်းခံခြင်း၏ အကျိုးတို့သည် ဤငါးမျိုးတို့တည်းဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
ဝါစာသုတ်

ဝါစာသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ကောင်းစွာဆိုအပ်သောစကား၏ အင်္ဂါငါးမျိုးကို ဟောကြားတော်မူခဲ့သည်။
## ဝါစာသုတ်
ရဟန်းတို့ အင်္ဂါငါးမျိုးတို့နှင့် ပြည့်စုံသော စကားသည် ကောင်းစွာဆိုအပ်သည် မည်၏၊ မကောင်းသဖြင့် ဆိုအပ်သည် မမည်၊ အပြစ်လည်း မရှိ၊ ပညာရှိတို့လည်း မကဲ့ရဲ့အပ်။

အဘယ်ငါးမျိုးတို့နည်း ဟူမူ -
*အခါကာလအားလျော်စွာ ပြောဆိုအပ်သည်လည်း ဖြစ်၏။
*မှန်ကန်သော စကားကို ပြောဆိုအပ်သညလည်း ဖြစ်၏။
*သိမ်မွေ့သော စကားကို ပြောဆိုအပ်သည်လည်း ဖြစ်၏။
*အကျိုးစီးပွားနှင့် စပ်သော စကားကို ပြောဆိုအပ်သည်လည်း ဖြစ်၏။
*မေတ္တာစိတ်နှင့် ပြောဆိုအပ်သည်လည်း ဖြစ်၏။

ရဟန်းတို့ အင်္ဂါငါးမျိုးတို့နှင့် ပြည့်စုံသော စကားသည် ကောင်းစွာဆိုအပ်သည် မည်၏၊ မကောင်းသဖြင့် ဆိုအပ်သည် မမည်၊ အပြစ်လည်း မရှိ၊ ပညာရှိတို့လည်း မကဲ့ရဲ့အပ် ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဒုတိယ ကုလူပကသုတ်

ဒုတိယ ကုလူပကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် အလွန်ကြာမြင့်စွာ ဒါယကာတို့နှင့် ရောနှော၍နေသော အိမ်သို့ကပ်တတ်သော ရဟန်း၏ အပြစ်ငါးမျိုးကို ဟောကြားတော်မူခဲ့သည်။
## ဒုတိယ ကုလူပကသုတ်
ရဟန်းတို့ အလွန်ကြာမြင့်စွာ ဒါယာကာတို့နှင့် ရောနှော၍ နေသော, အိမ်သို့ ကပ်တတ်သော ရဟန်း၏ အပြစ်တို့သည် ဤငါးမျိုးတို့တည်း။ အဘယ်ငါမျိုးတို့နည်း ဟူမူ --
*မာတုဂါမအား မပြတ်တွေ့မြင်ရ၏။
*တွေ့မြင်သည်ရှိသော် နှီးနှောမိ၏။
*နှီးနှောမိသည်ရှိသော် အကျွမ်းဝင်၏။
*အကျွမ်းဝင်သည်ရှိသော် ရာဂသို့ သက်ဝင်၏။
* (ရာဂ) သက်ဝင်သောစိတ်ရှိသော ရဟန်းအား “မမွေ့လျော်ပဲလည်း မြတ်သော အကျင့်ကို ကျင့်ရလိမ့်မည်၊ ညစ်နွမ်းသော အာပတ် တမျိုးမျိုးသို့မူလည်း ရောက်ရလိမ့်မည်၊ သိက္ခာချ၍မူလည်း လူထွက်လိမ့်မည်” ဟူသော ဤအရာကို (မချွတ်ရလိမ့်မည်ဟု) မျှော်လင့်အပ်၏။

ရဟန်းတို့ အလွန်ကြာမြင့်စွာ ဒါယာကာတို့နှင့် ရောနှော၍ နေသော, အိမ်သို့ ကပ်တတ်သော ရဟန်း၏ အပြစ်တို့သည် ဤငါးမျိုးတို့တည်း ဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
ပဌမ ကုလူပကသုတ်

ပဌမ ကုလူပကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် အိမ်သို့ကပ်တတ်သော ရဟန်း၌ အပြစ်ငါးမျိုးတို့ကို ဟောကြားတော်မူခဲ့သည်။
## ပဌမ ကုလူပကသုတ်
ရဟန်းတို့ အိမ်သို့ကပ်တတ်သော ရဟန်း၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ -
*မပန်ကြားပဲ သွားလာခြင်းကြောင့် (ပါစိတ်) အာပတ်သင့်၏။
*ဆိတ်ကွယ်ရာ၌ (မာတုဂါမနှင့်အတူ) ထိုင်နေခြင်းကြောင့် (ပါစိတ်) အာပတ်သင့်၏။
*ဖုံးလွှမ်းသော နေရာ၌ (မာတုဂါမနှင့်အတူ) နေခြင်းကြောင့် (ပါစိတ်) အာပတ်သင့်၏။
*မာတုဂါမအား ငါးပုဒ် ခြောက်ပုဒ်ထက်အလွန် တရားဟောခြင်းကြောင့် (ပါစိတ်) အာပတ်သင့်၏။
*ကာမဂုဏ်ကို ကြံစည်ခြင်း များလျက် နေ၏။

ရဟန်းတို့ အိမ်သို့ကပ်တတ်သော ရဟန်း၌ အပြစ်တို့သည် ဤငါးမျိုးတို့တည်း ဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
မဓုရာသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဝိသမာ= မြေအပြင် မညီမညွတ်ခြင်း၊ ဗဟုရဇာ= မြူမှုန်များခြင်း၊ စဏ္ဍသုနခါ = ခွေးဆိုးရှိခြင်း၊ ဝါဠယက္ခာ= အတင့်ရဲသော ရက္ခိုက်ဘီလူးရှိခြင်း၊ ဒုလ္လဘပိဏ္ဍာ= ဆွမ်းခံရခဲခြင်း-ဟူသော မဓုရာ မြို့၏ အပြစ်ငါးမျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။

-----------------

မဓုရာသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် မဓုရာဇ်ပြည်၏ အပြစ်ငါးမျိုးတို့ကို ဟောကြားတော်မူခဲ့သည်။
## မဓုရာသုတ် 
ရဟန်တို့ မဓုရာဇ်ပြည်၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ - *မြေပြင်မညီညွတ်။
*မြူမှုန်များ၏။
*ကြမ်းတမ်းသော ခွေးရှိ၏။
*အတင့်ရဲသော ရက္ခိုက်ဘီလူး ရှိ၏။
*ဆွမ်းခံ၍ ရခဲ၏။

ရဟန်းတို့ မဓုရာဇ်ပြည်၌ အပြစ်တို့သည် ဤငါးမျိုးတို့တည်းဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
ဘောဂသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် စည်းစိမ်ဥစ္စာ၏ အပြစ်ငါးပါးနှင့် အကျိုးအာနိသင်ငါးပါးတို့ကို ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။

--------------

ဘောဂသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် စည်းစိမ်ဥစ္စာတို့၏ အပြစ်ငါးမျိုးနှင့် အကျိုးငါးမျိုးတို့ကို ဟောကြားတော်မူခဲ့သည်။
## ဘောဂသုတ် 
ရဟန်းတို့ စည်းစိမ်ဥစ္စာတို့၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ -
*စည်းစိမ်ဥစ္စာတို့သည် မီးနှင့်ဆက်ဆံကုန်၏။
* စည်းစိမ်ဥစ္စာတို့သည် ရေနှင့် ဆက်ဆံကုန်၏။
* စည်းစိမ်ဥစ္စာတို့သည် မင်းနှင့် ဆက်ဆံကုန်၏။
* စည်းစိမ်ဥစ္စာတို့သည် ခိုးသူနှင့် ဆက်ဆံကုန်၏။
* စည်းစိမ်ဥစ္စာတို့သည် မချစ်မနှစ်သက်အပ်သော အမွေခံဆိုးတို့နှင့် ဆက်ဆံကုန်၏။

ရဟန်းတို့ စည်းစိမ်ဥစ္စာတို့၌ အပြစ်တို့သည် ဤငါးမျိုးတို့တည်း။

ရဟန်းတို့ စည်းစိမ်ဥစ္စာတို့၌ အကျိုးတို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ -
*စည်းစိမ်ဥစ္စာတို့ကို အမှီပြု၍ မိမိကိုယ်ကို ချမ်းသာစေ၏၊ နှစ်သက်စေ၏၊ ချမ်းသာကို ကောင်းစွာဆောင်၏။
*အမိ အဖတို့ကို ချမ်းသာစေ၏၊ နှစ်သက်စေ၏၊ ချမ်းသာကို ကောင်းစွာဆောင်၏။
*သား သမီး မယား ကျွန်အလုပ်သမားတို့ကို ချမ်းသာစေ၏၊ နှစ်သက်စေ၏၊ ချမ်းသာကို ကောင်းစွာဆောင်၏။
*မိတ်ဆွေခင်ပွန်းတို့ကို ချမ်းသာစေ၏၊ နှစ်သက်စေ၏၊ ချမ်းသာကို ကောင်းစွာဆောင်၏။
*အထက်ဘုံ၌ ဖြစ်စေတတ်သော ကောင်းမြတ်သော အာရုံကို ပေးတတ်သော ချမ်းသာကျိုးရှိသော နတ်ပြည်၌ ဖြစ်စေတတ်သော အလှူကို သမဏဗြာဟ္မဏတို့၌ ဖြစ်စေ၏။

ရဟန်းတို့ စည်းစိမ်ဥစ္စာတို့၌ အကျိုးတို့သည် ဤငါးမျိုးတို့တည်းဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
အိုးတစ် ဘွိုင်းကင်

အိုးတစ် ဖရန့် ဘွိုင်းကင်သည် အမေရိကန် လူမျိုး တီထွင်သူနှင့် အင်ဂျင်နီယာ ဖြစ်သည်။ သူ့တီထွင်မှုများတွင် ကွန်ပျူတာတွက်ချက်ရာ၌ သုံးသော လျှပ်စစ်ခုခံပစ္စည်း (electrical resistor)၊ ဒုံးပဲ့ထိန်းခြင်း (missile guidance)နှင့် လူလုပ် နှလုံးခုန်စက် (Artificial cardiac pacemaker) တို့ ပါဝင်သည်။

## ကိုးကား
ကဏ္ဍ:၁၉၂၀ မွေးဖွားသူများ
ကဏ္ဍ:၁၉၈၂ ကွယ်လွန်သူများ
အသဒ္ဓမ္မသုတ်

အဿဒ္ဓ၊ အဟိရိက၊ အနောတ္တပ္ပ၊ အပ္ပသုတ၊ ကုသီတ၊ မုဋ္ဌဿတိ၊ ဒုပ္ပညဟူသော တရားခုနစ်ပါးသည် အသဒ္ဓမ္မဖြစ်သည်ဟု ဟောတော်မူသည့်သုတ်။

------
အသဒ္ဓမ္မသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သူယုတ်မာတို့၏ တရားခုနစ်မျိုးကို ဟောကြားတော်မူခဲ့သည်။
## အသဒ္ဓမ္မသုတ် 
ရဟန်းတို့ သူယုတ်မာတို့၏ တရားတို့သည် ဤခုနစ်မျိုးတို့တည်း။ အဘယ်ခုနစ်မျိုးတို့နည်း ဟူမူ - 
ယုံကြည်မှု ‘သဒ္ဓါတရား’ မရှိ၊ အရှက်မရှိ၊ မထိတ်လန့်တတ်၊ အကြားအမြင် နည်းပါး၏၊ ပျင်းရိ၏၊ သတိလွတ်ကင်း၏ ပညာမဲ့၏။ 

ရဟန်းတို့ သူယုတ်မာတို့၏ တရားတို့သည် ဤခုနစ်မျိုးတို့တည်း ဟု(မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
သဒ္ဓမ္မသုတ်

သဒ္ဓမ္မသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သူယုတ်မာတို့၏ တရားခုနစ်မျိုးကို ဟောကြားတော်မူခဲ့သည်။
## သဒ္ဓမ္မသုတ် 
ရဟန်းတို့ သူတော်ကောင်းတို့၏ တရားတို့သည် ဤခုနစ်မျိုးတို့တည်း။ အဘယ်ခုနစ်မျိုးတို့နည်း ဟူမူ - 
ယုံကြည်မှု ‘သဒ္ဓါတရား’ ရှိ၏ အရှက် ရှိ၏ ထိတ်လန့်တတ်၏ အကြားအမြင် များပြား၏၊ ထက်သန်သော လုံ့လရှိ၏၊ သတိရှိ၏၊  ပညာရှိ၏။ 

ရဟန်းတို့ သူတော်ကောင်းတို့၏ တရားတို့သည် ဤခုနစ်မျိုးတို့တည်း ဟု(မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
ကချင်ရိုးရာတူရိယာ

မြန်မာနိုင်ငံ၏ မြောက်ဖျားနေ ကချင်သွေးချင်းများသည် ကချင်၊ ခုန်ချင်၊ တီးမှုတ်ချင်သော တိုင်းရင်းသားလူမျိုးစု ဖြစ်သည်။ အတီးအမှုတ် အကအခုန်ကို ရိုးရာပွဲလမ်းသဘင်များ၌ အသုံးပြုကြသည်။ တီးမှုတ်ကြသည်။ သီဆိုကြသည်။ ကချင်ရိုးရာတူရိယာများသည် ကိုယ့်ဒေသ ကိုယ့်လူမျိုးကို အခြေပြု၍ တီထွင်ကြံဆထားသဖြင့် ရိုးရာယဉ်ကျေးမှုကို ပီပြင်စေသည်။ တိုင်းတပါး တူရိယာ၊ တိုင်းတပါး အသုံးအဆောင်များကို မသုံးကြဘဲ ကိုယ့်ပြည်တွင်းဖြစ် တူရိယာများကိုသာ လိုလိုလားလား အသုံးပြုနေကြသည်။ 

ကချင်ရိုးရာတူရိယာများကို လေ့လာကြည့်ပါက လေမှုတ်တူရိယာနှင့် တီးခတ်တူရိယာများ ဟူ၍ နှစ်မျိုးနှစ်စား ရှိပေသည်။ ယင်းတို့မှာ -
#မနောစည်တော်
#မောင်း
#အိုးစည်
#လင်းကွင်း
#နှဲ
#ပြီထောက်
#ပြီမာန်
#ရွက်ဇော်
#ခါးရွယ်
#ဂျန့်ချီး
#ပြီပတ်
#ပြီခရောင်
#ဝန်ပေါင်(င်)
#ဗူးပြွေ
#ဘင်ဂျို
#ပေါင်(င်)
#လရုန်း
#ဆွမ်လရန်
#ပြီဆွန်း
#ပြီလန်
#တူရင်(ထုရဲန်)
#ခရာ
#ခပစ်
#ဒေါ်ရော် တို့ပင် ဖြစ်သည်။ 

ကချင်ရိုးရာတူရိယာများသည် အစွမ်းထက်ကြပေသည်။ အနုပညာ ပြည့်ဝကြသည်။ လူသားတို့၏ အသိစိတ်ကို အားမာန်ပြည့်ဖြိုးစေသည်။ 

## ကိုးကား
တန်နာ ပတ်ထရစ်

**တန်နာ ပတ်ထရစ် ဟောင်း** (မေ ၂၄, ၁၉၉၁ တွင် လော့စ်အိန်ဂျလိစ် မွေး)သည် အမေရိကန် အဆိုတော်၊ သီချင်းရေးစပ်သူ၊ တူရိယာမျိုးစုံ တီးခတ်သူ ဖြစ်ကာ၊ တက္ကဆပ်ပြည်နယ်၊ ဒဲလပ်မြို့မှ ဖြစ်သည်။ ၂၀၁၁ ဩဂုတ်တွင် ပတ်ထရစ်သည် သူပိုင် ယူတုချန်နယ်ပေါ်သို့ ဗွီဒီယိုများ စတင် တင်သည်။
 
"TannerPatrick"ဟု အမည်ရ ၎င်းချန်နယ်သည် ယခုအခါ စာရင်းသွင်းသူ တသန်းေကျာ်၊ ကြည့်ရှုသူပေါင်း ၁၁၀ သန်းကျော် ရှိပြီဖြစ်သည်။၂၀၁၂ တွင် E! ၏ Opening Act တွင် ပါဝင်ရန်၊ နိုင်ဂျဲ လစ်ဂိုး ထုတ်လုပ်ရေးက သူ့ကို ရွေးချယ်လိုက်ရာ စင်ပေါ်ဝယ် ကန်းထရီးဂီတ စူပါစတား ဘရက် ဖာယိစလီနှင့် စင် တခုံတည်း ဖျော်ဖြေရသည်။ ၂၀၁၄ ဧပြီ ၂၂ တွင် သူ့ တကိုယ်တော်ခွေ "Satellites" နှင့် သူ့ ပွဲဦးထွက် အယ်လဘမ် *စောင့်ဆိုင်းနေတဲ့ မိသားစုအိမ်* (The Waiting Home" အတွက် ဂီတဗွီဒီယိုကို ဖြန့်ချိသည်။  ၂၀၁၄ နွေရာသီတွင် ဗိုင်း(ဗွီဒီယိုများ မျှဝေသော ဆိုက်)ပေါ်သို့ သူ့သီချင်းများကို စတင် တင်ရာ၊ ယခုအခါ ဖော်လိုဝါ ၇ သောင်း နှင့် နားဆင်ပြီးသူ သန်း ၁၅၀ ရှိသည်။
ပတ်ထရစ် တီးခတ်သော တူရိယာများမှာ အကော့စတစ် ဂီတာ၊ ဘေ့စ် ဂီတာ၊ ပီယာနိုနှင့် အခြား တူရိယာများ ဖြစ်သည်။

## ငယ်ဘဝ
တန်နာ ပတ်ထရစ်ကို လော့စ်အိန်ဂျလိစ်၌ မွေးပြီးနောက် သူ ၄ နှစ်သားအရွယ်တွင် မိသားစု နှင့်အတူ တက္ကဆပ်ပြည်နယ်၊ ဒဲလပ်သို့ ပြောင်းရွှေ့လာသည်။ ပြောင်းလာ၍ ၁နှစ်အကြာ၊ သူ့မိဘက တန်နာကို ပီယာနို သင်ယူရန် တိုက်တွန်းသည်။ တန်နာ ၁၀ နှစ်သားတွင်၊ ပထမဦးဆုံး ဂီတာ တစ်လက်ကို ခရစ္စမတ်လက်ဆောင်အနေဖြင့် ရရှိပြီး၊ တော့ခ်ဘွိုင်း (Talkboy) ဟု သိကြသော အသံဖမ်းကက်ဆက်ကလေးဖြင့် သီချင်းရေး အသံစသွင်းတော့သည်။

အသက် ၁၇ နှစ်တွင်၊ ပက်ထရစ်မှာ အဆင့် ၁ ဆီးချိုရောဂါ စွဲကပ်နေကြောင်း ဆေးစစ် တွေ့ရှိသည်။  တွေ့ရှိပြီး နောက်လတွင် ပတ်ထရစ်သည် အကြာကြီး ခင်သော သူငယ်ချင်း ဖြစ်သည့် ဂါးရက် ပီရေး၊ အေဂျေ နိုဗက်တို့နှင့် ဒီစကို ကာ့တစ် အမည်ရ တီးဝိုင်းကို ဖွဲ့စည်းလိုက်သည်။ ၂၀၀၉ ခု နွေရာသီအတွင်း၊ ပက်ထရစ်အဆုတ် နှစ်ခါ ဆက်တိုက် ဖောက်သည်။ (ပထမမှာ ဇူလိုင်နှင့် ဒုတိယမှာ စက်တင်ဘာလ)။ သူ့ကို ဆေးရုံမှာ Pleurodesis ခေါ်သည့် ဆေးဝါးကုသမှု တမျိုးဖြင့် ကုသရသည်။ ဆေးရုံမှ ပြန်ဆင်းလာပြီး ရက်အနည်းငယ်အတွင်းမှာပင် တီးဝိုင်းသည် အသံသွင်းခြင်း၊ ရှိုးတီးခြင်းတို့ကို ပြန်လုပ်သည်။ တနှစ်လုံးလုံး အမှီအခိုကင်းကင်းဖြင့် လှည့်လည် ဖျော်ဖြေခြင်း၊ လူမှုကွန်ယက်များတွင် ပြန် buzz ခြင်းတို့ ပြုပြီးမှ မိုင်စပေ့ မှတ်တမ်းထဲ ဝင်နိုင်ခဲ့သည်။ ၂၀၁၀ ခု ဗင်ကားဖျော်ဖြေပွဲ   the 2010 Vans Warped Tour ၌ ပါခဲ့ပြီး၊ ၂၀၁၀ ကယ်လီဖိုးနီးယားရှိ ဘမ်ဘူးဇယ် ဝက်စ်၌ ဖျော်ဖြေခဲ့သည်။ ပြီးလျှင်၊ ဘွိုင်းလိုက်ဂဲ အဖွဲ့ Boys Like Girls နှင့် ဖော်အဲဗားအဖျားနိုင်ဆုံးကောင်လေးများအဖွဲ့ Forever The Sickest Kids တို့နှင့် တွဲကာ၊ လှည့်လည်ပြီး ရှိုးတီးခဲ့သည်။.

ဗင်ကားဖျော်ဖြေပွဲ အဆုံးသတ်တွင် ဒစ္စကို ကာ့တစ် ၏ အခြားအဖွဲ့ဝင်များသည် ကော့လိပ်တက်ရမည် ဖြစ်၍ အဖွဲ့က ထွက်သွားကြောင်း ၂၀၁၀ စက်တင်ဘာ ၁၀ တွင် တန်နာက ကြေညာသည်။ ၂၀၁၀ စက်တင်ဘာ နောက်ပိုင်း နှစ်လက်ကျန်ချိန်ကိုမူ တန်နာသည် လော့စ်အိန်ဂျလိစ်သို့ ပြောင်းသွားပြီး၊ တဦးတည်း အနုပညာရှင်အနေဖြင့် သီချင်း စပ်ခြင်း၊ သီချင်းသစ်များ အစမ်း ထုတ်ခြင်းတို့ကို ပြုသည်။ 

## ကိုးကား
မစ္ဆရီသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အသဒ္ဓ၊ အဟိရိက၊ အနောတ္တပ္ပ၊ မစ္ဆရိယ၊ ဒုပ္ပည တရားငါးပါးနှင့်ပြည့်စုံသော မာတုဂါမသည် ကွယ်လွန်လျှင် ငရဲဘုံသို့ရောက်လိမ့်မည်ဟု အရှင်အနုရုဒ္ဓါအား ဘုရားရှင် ဟောတော်မူသည့်သုတ်။
-------------

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အလွန်ကြာမြင့်စွာ နေခြင်းကြောင့် မစ္ဆရိယငါးပါးဖြစ်လာသည်။ ကာလအပိုင်းအခြားရှိသော နေခြင်းကြောင့် မစ္ဆရိယငါးပါး မဖြစ်နိုင်ဟု ကဏှပက္ခ, သုက္ကပက္ခဒေသနာတော်ဖြင့် အပြစ် ငါးပါး၊ အကျိုးငါးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

------------------------

မစ္ဆရီသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် အလွန်ကြာမြင့်စွာနေခြင်း၏ အပြစ်ငါးမျိုးနှင့် အပိုင်းအခြားရှိသော နေခြင်း၏ အကျိုးငါးမျိုးတို့ကို ဟောကြားတော်မူခဲ့သည်။

## မစ္ဆရိသုတ်
ရဟန်းတို့ အလွန်ကြာမြင့်စွာနေခြင်း၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်း ဟူမူ -
*ကျောင်း ‘အာဝါသ’ ၌ ဝန်တိုမှု ရှိ၏။
*အမျိုး ‘ဒါယကာ’ တို့၌ ဝန်တိုမှု ရှိ၏။
*လာဘ် လာဘ၌ ဝန်တိုမှု ရှိ၏။
*ဂုဏ်အဆင်း၌ ဝန်တိုမှု ရှိ၏။
*တရား၌ ဝန်တိုမှု ရှိ၏။

ရဟန်းတို့ အလွန်ကြာမြင့်စွာ နေခြင်း၌ အပြစ်တို့သည် ဤငါးမျိုးတို့တည်း။ 

ရဟန်းတို့ အပိုင်းအခြားရှိသော  နေခြင်း အကျိုးတို့သည် ဤငါးမျိုတို့တည်း။ အဘယ်ငါးမျိးတို့နည်း ဟူမူ -
*ကျောင်း ‘အာဝါသ’ ၌ ဝန်တိုမှု မရှိ။
*အမျိုး ‘ဒါယကာ’၌ ဝန်တိုမှု မရှိ။
*လာဘ် လာဘ၌ ဝန်တိုမှု မရှိ။
*ဂုဏ် အဆင်း၌ ဝန်တိုမှု မရှိ။
*တရား၌ ဝန်တိုမှု မရှိ။

ရဟန်းတို့ အပိုင်းအခြားရှိသော  နေခြင်း အကျိုးတို့သည် ဤငါးမျိုတို့တည်း ဟု(မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
အရိယသုတ်

(၄)သုတ် ရှိပါသည်။

ကိလေသာတို့မှ ဖြူစင်သော ဝဋ်ဆင်းရဲမှ ထွက်မြောက်ကြောင်းဖြစ်သော ဗောဇ္ဈင် ၇-ပါးတို့ကို ပွားများအပ်, ကြိမ်ဖန်များစွာ ပွားများအပ်ကုန်သည်ရှိသော် ပြုလုပ် ပွားများသူကို ကောင်းစွာဆင်းရဲကုန်ခြင်းငှာ ထုတ်ဆောင်ကုန်၏ဟု ဟောတော်မူသည့်သုတ်။
---------

သတိပဋ္ဌာန်လေးပါးကို အထက်သုတ်အတိုင်း ဟောတော်မူသည့်သုတ်။
-----------

ဣဒ္ဓိပါဒ်လေးပါးကို အထက်သုတ်အတိုင်း ဟောတော်မူသည့်သုတ်။
------------

သက္ကာယဒိဋ္ဌိ၊ ဝိစိကိစ္ဆာ၊ သီလဗ္ဗတပရာမာသ၊ ရာဂ၊ ဒေါသ၊ မောဟ၊ မာနဟူသော တရား ၇-ပါးကို ဖျက်ဆီးပြီးသူသည် ထိုတရားတို့ကို ဖျက်ဆီးတတ်သောကြောင့် အရိယ-မည်၏ဟု ဟောတော်မူသည့်သုတ်။

---------------

အရိယသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ဖျက်ဆီးတတ်သည်၏ အဖြစ်ကြောင့် အရိယမည်ပုံကို ဟောကြားတော်မူခဲ့သည်။
## အရိယသုတ် 
ဖျက်ဆီးတတ်သည်၏ အဖြစ်ကြောင့် အရိယ မည်၏။ 
*ထင်ရှားရှိသော ခန္ဓာငါးပါး၌ အမြင်မှားမှု ‘သက္ကာယဒိဋ္ဌိ’ ကို ဖျက်ဆီးတတ်၏။
*မဝေခွဲနိုင်မှု ‘ဝိစိကိစ္ဆာ’ ကို ဖျက်ဆီးတတ်၏။
*ခွေး နွား စသည်တို့၏ အလေ့အကျင့်ကို အမှန်ဟု မှားသောအားဖြင့် သုံးသပ်မှု ‘သီလဗ္ဗတပရာမာသ” ကို ဖျက်ဆီးတတ်၏။
*စွဲမက်မှု ‘ရာဂ’ ကို ဖျက်ဆီးတတ်၏။
*အမျက်ထွက်မှု ‘ဒေါသ’ ကို ဖျက်ဆီးတတ်၏။
*တွေဝေမှု ‘မောဟ’ ကို ဖျက်ဆီးတတ်၏။
*ထောင်လွှာမှု ‘မာန’ ကို ဖျက်ဆီးတတ်၏။ 

ရဟန်းတို့ ဤဖျက်ဆီးတတ်သည်၏ အဖြစ်ကြောင့် အရိယ မည်၏ ဟု(မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်